title: Antti Kalapudas

text: Kalapudas on Oulaisten Huiman kasvatti. Hän pelasi juniorina sittemmin myös Ylivieskan Jääkarhuissa, josta Kalapudas siirtyi 15-vuotiaana Oulun Kärppiin kaudeksi 2011–2012. Hän oli SM-karsinnoissa seuran C-nuorten paras syöttäjä ja toiseksi paras pistemies Sebastian Ahon jälkeen tehoilla 5+13=18. Kevään 2012 pudotuspeleissä Kalapudas oli Kärppien paras pistemies tehoilla 5+8=13. Hänet valittiin kauden päätteeksi C-nuorten SM-sarjan tähdistökentälliseen. Kalapudas pelasi ison osan kaudestaan myös seuran B-nuorissa.


title: Antti Kalapudas

text: Kaudella 2012–2013 Kalapudas nousi Kärppien B-nuorten varakapteeniksi. Hän voitti joukkueen sisäisen pistepörssin ja jakoi sisäisen maalipörssin voiton Jesse Puljujärven kanssa tehoilla 31+32=63, joilla Kalapudas sijoittui koko B-nuorten SM-sarjan pistepörssissä kolmanneksi Hänet palkittiin kauden päätteeksi sarjan herrasmiespelaajana Erkki Lehtonen -palkinnolla ja valittiin tähdistökentälliseen. Kaudella 2013–2014 Kalapudas oli tehoilla 21+38=59 Kärppien A-nuorten paras syöttäjä ja hän jakoi sisäisen pistepörssin voiton Sebastian Ahon kanssa. He jakoivat A-nuorten SM-liigan pistepörssin neljännen sijan. Kaksikon pistemäärä on sarjan alle 18-vuotiaiden kaikkien aikojen yhden kauden ennätys runkosarjassa. Kalapudas voitti kauden päätteeksi A-nuorten SM-hopeaa ja hänet valittiin toiseen tähdistökentälliseen. Kalapudas valittiin myös A-nuorten SM-liigan tammikuun 2014 kuukauden pelaajaksi.


title: Antti Kalapudas

text: Kesäkuussa 2014 Kalapudas teki kolmivuotisen SM-liigasopimuksen Kärppien kanssa. Kauden 2014–2015 kynnyksellä seura lainasi hänet marraskuun maaottelutaukoon asti ulottuneella sopimuksella Mestis-joukkue Kajaanin Hokkiin. Marraskuussa sitä jatkettiin joulutaukoon ja tammikuussa 2015 kauden loppuun. Kalapudas teki Mestiksen tulokaskautensa aikana kaikkiaan 40 runkosarjaottelussa tehot 12+19=31 sekä kahdeksassa playoff-ottelussa tehot 1+1=2. Hän vahvisti myös Kärppien A-nuoria kevään 2015 pudotuspeleissä ja palasi joukkueen kauden päätyttyä taas Hokkiin. Kalapudas voitti kauden päätteeksi Mestis-pronssia. Hänet valittiin Mestiksen lokakuun 2014 kuukauden tulokaspelaajaksi.


title: Antti Kalapudas

text: Kalapudas teki Kärpissä pääsarjadebyyttinsä kaudella 2015–2016. Hän pelasi joukkueessa ensimmäisen sarjaottelunsa Mestarien liigassa 22. elokuuta 2015 vieraissa itävaltalaista Vienna Capitalsia vastaan. SM-liigadebyyttinsä Kalapudas teki runkosarjan avauskierroksella 12. syyskuuta 2015 Kalevan Palloa vastaan, jolloin hän sai jääaikaa 13.11 minuuttia. Kalapudas teki ottelussa myös liigauransa avausmaalin ja oli toisena syöttäjänä Kärpille 3–2-lukemat viimeistelleen Miro Aaltosen osumaan. Hän pelasi Kärpissä 21 SM-liigaottelua tehopistein 2+1=3, 11 CHL-ottelua ilman tehopisteitä sekä kahdeksan ottelua lainalla Hokissa. Kalapudas eteni Kärppien kanssa CHL:n finaaliin, mutta mestaruuden vei kuitenkin ruotsalainen Frölunda HC lukemin 1–2. Siirtorajan kynnyksellä, helmikuussa 2016 Kärpät lainasi Kalaputaan loppukaudeksi Kalevan Palloon. Kärpät halusi tarjota hänelle enemmän peliaikaa ja KalPa puolestaan tarvitsi paikkaajaa sentteriosastolleen Jaakko Rissasen ja Balázs Sebőkin loukkaantumisten myötä. Kalapudas teki joukkueessa loppukaudella kymmenessä runkosarja- ja kolmessa playoff-ottelussa tehot 1+2=3.


title: Antti Kalapudas

text: Ensimmäisellä kokonaisella SM-liigakaudellaan 2016–2017 Kalapudas teki Kärpissä 58 runkosarja- ja kahdessa playoff-ottelussa tehot 9+12=21. Hän muodosti kauden edetessä toimivan ketjun, jossa Kalaputaan laidoilla pelasivat Ville Leskinen ja Saku Mäenalanen. SM-liigakauden jälkeen Kalapudas siirtyi vahvistamaan Kärppien A-nuoria, joiden paras pistemies ja maalintekijä hän oli pudotuspeleissä tehoilla 5+2=7.


title: Antti Kalapudas

text: Kaudeksi 2017–2018 Kalapudas siirtyi kaksivuotisella sopimuksella Vaasan Sportiin. Hän nousi joukkueen ykkössentteriksi ja jakoi Sportin sisäisen pistepörssin kolmannen sijan Aleksi Ainalin kanssa tehoilla 9+22=31. Kalapudas jakoi myös joukkueen sisäisen tehotilaston voiton kesken kauden Sportista lähteneen Sam Povoroznioukin kanssa lukemalla +7. Joulukuussa 2018 hän teki seuran kanssa vuoden mittaisen jatkosopimuksen.


title: Antti Kalapudas

text: Kalapudas pelasi alle 20-vuotiaiden MM-kilpailuissa vuosina 2015 ja 2016, joista jälkimmäinen turnaus päättyi maailmanmestaruuteen. Vuoden 2016 turnauksessa hän ei saanut kahdessa ensimmäisessä ottelussa peliaikaa, mutta muodosti lopputurnauksen ajan Suomen kakkosketjun Roope Hintzin ja Mikko Rantasen kanssa. Kalapudas teki Ruotsia vastaan pelatussa välieräottelussa Suomen 1–2-voittomaalin ja hänet palkittiin ottelun parhaana pelaajana.


title: Antti Kalapudas

text: Kalapudas pelasi myös alle 18-vuotiaiden MM-kilpailuissa vuonna 2014. Hän pelasi myös alle 18-vuotiaiden Ivan Hlinkan muistoturnauksessa vuonna 2013 sekä edusti samana vuonna alle 17-vuotiaiden maajoukkuetta Euroopan nuorten olympiafestivaaleilla voittaen kultaa.


title: Antti Kalapudas

text: Suomen A-maajoukkueessa Kalapudas on pelannut kolme ottelua tehden yhden maalin. Hän teki A-maajoukkuedebyyttinsä Channel One Cupin Tampereen Hakametsän jäähallissa pelatussa avausottelussa 13. joulukuuta 2018 Tšekkiä vastaan. Kalapudas merkittiin Suomen kolmossentteriksi laidoilleen Niko Ojamäki ja Jukka Peltola. Ensimmäisen A-maajoukkuemaalinsa hän teki seuraavassa ottelussaan 15. joulukuuta 2018 Moskovan VTB-jääpalatsissa Ruotsia vastaan.


title: Viktor Amadeus III

text: Viktor Amadeus III (26. kesäkuuta 1726 Torino – 16. lokakuuta 1796 Moncalieri) oli Sardinian kuningaskunnan kuningas vuosina 1773–1796.


title: Viktor Amadeus III

text: Viktor Amadeus tuli hallitsijaksi isänsä Kaarle Emanuel III:n kuoltua 20. helmikuuta 1773. Hänen on sanottu olleen hallitsijana kehno ja epäkäytännöllinen sekä nimittäneen yhtä lailla kehnoja henkilöitä maansa hallitukseen. Viktor Amadeus oli Ranskan vallankumouksen vastustaja ja hänen johdollaan Sardinia liittyi 1792 Ranskan vallankumoussotaan Ranskan-vastaisen ensimmäiseen liittokunnan puolelle. Hän saavutti ensimmäisen kolmen sotavuoden aikana joitain voittoja ranskalaisista, mutta sen jälkeen hänen armeijansa taistelutahto alkoi heiketä ja valtion varat huveta. Vuonna 1796 Napoléon Bonaparten johtamat ranskalaiset pakottivat Viktor Amadeuksen tekemään aselevon Cherascossa ja hyväksymään 15. toukokuuta allekirjoitetun Pariisin rauhansopimuksen ehdot. Niiden mukaan Savoiji ja Nizza liitettiin Ranskaan ja Ranskan armeijalle oli taattava vapaa pääsy Italiaan Sardinialle kuuluneen Piemonten alueen läpi. Viktor Amadeus kuoli myöhemmin samana vuonna.


title: Viktor Amadeus III

text: Viktor Amadeus III:n puoliso oli Espanjan kuningas Filip V:n tytär Maria Antonia. Hiedän kolme poikaansa Kaarle Emanuel IV, Viktor Emanuel I ja Kaarle Felix kohosivat kaikki vuorollaan Sardinian kuninkaiksi.


title: Loppu

text: Loppu tarkoittaa seuraavia asioita:


title: Viktor Emanuel I

text: Viktor Emanuel I (24. heinäkuuta 1759 Torino – 10. tammikuuta 1824 Moncalieri) oli Sardinian kuningaskunnan kuningas vuosina 1802–1821.


title: Viktor Emanuel I

text: Viktor Emanuel oli kuningas Viktor Amadeus III:n nuorempi poika ja sai aluksi Aostan prinssin arvon. Hän kannatti osallistumista Ranskan vallankumoussotaan ja myötävaikutti siihen, että Sardinia julisti vuonna 1793 sodan Ranskalle. Hän myös vastusti vuonna 1796 rauhan solmimista Ranskan kanssa. Viktor Emanuel tuli kuninkaaksi, kun hänen veljenä Kaarle Emanuel IV luopui kruunusta hänen hyväkseen 4. kesäkuuta 1802. Valtakunta oli tuolloin supistunut käsittämään pelkän Sardinian saaren, sillä kaikki mantereella sijainneet alueet oli jouduttu vuosien 1796 ja 1798 rauhansopimuksissa luovuttamaan Ranskalle. Viktor Emanuel kykeni säilyttämään valtansa Sardiniassa pääasiassa Englannin sotilaallisella tuella vuoteen 1814, jolloin hän Napoleonin kukistumisen jälkeen saattoi palata pääkaupunkiinsa Torinoon. Vuoden 1814 Pariisin rauhassa Ranska joutui palauttamaan Sardinian kuningaskunnalle Nizzan ja osan Savoijia. Seuraavan vuoden uudessa rauhansopimuksessa se joutui palauttamaan loputkin Savoijista. Wienin kongressi päätti kesäkuussa 1815 lisäksi liittää Sardiniaan myös entisen Genovan tasavallan alueet.


title: Viktor Emanuel I

text: Palattuaan valtaan valtakuntansa pääosassa Viktor Emanuel kumosi Napoleonin aikana tehdyt hallinnolliset uudistukset, palautti pääosiltaan aatelin ja katolisten sääntökuntien oikeudet sekä erotutti liian radikaaleina pidetyt oppineet Torinon yliopiston oppituoleilta. Hän käynnisti vuonna 1819 joitain vaatimattomia poliittisia uudistuksia, jotka eivät kuitenkaan tyydyttänet liberaaleja. Napolissa Molempain Sisiliain kuningaskunnassa vuonna 1820 puhjennut vallankumousyritys johti maaliskuussa 1821 sotilaskapinaan myös Sardiniassa. Kapinalliset vaativat vapaamielistä perustuslakia. Viktor Emanuel ei suostunut vaatimukseen, mutta hän luopui kruunusta nuoremman veljensä Kaarle Felixin hyväksi.


title: Viktor Emanuel I

text: Viktor Emanuel oli vuodesta 1789 naimisissa Itävallan arkkiherttuatar Maria Teresian kanssa. Heillä oli neljä tytärtä, mutta ei yhtään poikaa.


title: José María Basanta

text: José María Basanta Pavone (s. 3. huhtikuuta 1984 Carmen de Areco, Argentiina) on argentiinalainen jalkapallopuolustaja, joka pelaa Primera División de Méxicon Club de Fútbol Monterreyssä.


title: José María Basanta

text: Basanta on Argentiinan maajoukkueessa vuoden 2014 MM-kilpailuissa.


title: Viktor Emanuel

text: Viktor Emanuel () voi tarkoittaa seuraavia historiallisia hallitsijoita:


title: AFC:n karsinnat jalkapallon maailmanmestaruuskilpailuihin 2006

text: AFC -maanosaliiton vuoden 2006 jalkapallon MM-kilpailujen karsintoihin osallistui 36 maata liiton 44 jäsenmaasta. Bhutan, Brunei, Kambodža ja Filippiinit jättäytyivät karsinnoista. Myanmar oli suljettu kilpailuista, koska maa vetäytyi edellisistä MM-karsinnoista lohkoarvontojen jälkeen.


text: Karsintojen neljä parasta selviytyi lopputurnaukseen, ja viidenneksi sijoittunut karsi Pohjois- ja Väli-Amerikan karsintojen neljänneksi sijoittunutta vastaan AFC:n ja CONCACAF:n maanosaliittojen kesken jaetusta kisapaikasta.


text: Ensimmäisellä kierroksella 14 Aasian FIFA-rankingissa heikoiten sijoittunutta maata pelasivat kaksoisottelut pääsystä toiselle kierrokselle. Muut 25 maata pääsivät suoraan toiselle kierrokselle.


text: Nepal ja Guam vetäytyivät molemmat karsinnoista. FIFA päätti että vapaaksi jääneen paikan toisella kierroksella saa ensimmäisen kierroksen joukkueista paras otteluparinsa hävinnyt joukkue. Laos oli vertailun paras pelattuaan tasapelin ensimmäisessä osaottelussaan Sri Lankaa vastaan.


text: Toisella kierroksella ensimmäiseltä kierrokselta jatkoon päässeet joukkueet ja Aasian 25 parhaiten FIFA-rankingissa sijoittunutta maata arvottiin kahdeksaan neljän joukkueen lohkoon. Lohkovoittajat etenivät karsintojen kolmannelle kierrokselle.


text: Kolmannella kierroksella jäljellä olevat kahdeksan parasta maata jaettiin kahteen lohkoon. Lohkojen kaksi parasta selviytyivät MM-lopputurnaukseen. Lohkojen kolmannet pelasivat kaksoisottelun pääsystä jatkokarsintaan CONCACAF:n neljättä vastaan.


text: Bahrain jatkokarsintaan vierasmaalisäännön perusteella.


text: Bahrain selviytyi Aasian karsintojen viidentenä pelaamaan kisapaikasta CONCACAF:n neljättä Trinidad ja Tobagoa vastaan.


text: Trinidad ja Tobago selviytyi MM-lopputurnaukseen.


title: Kaarle Emanuel IV

text: Kaarle Emanuel IV (24. toukokuuta 1751 Torino – 6. lokakuuta 1819 Rooma) oli Sardinian kuningaskunnan kuningas vuosina 1796–1802.


title: Kaarle Emanuel IV

text: Kaarle Emanuel tuli hallitsijaksi isänsä Viktor Amadeus III:n kuoltua 14. lokakuuta 1796. Viktor Amadeus oli vähän ennen kuolemaansa joutunut luovuttamaan Savoijin ja Nizzan Ranskalle. Vuoden 1797 aikana Sardinian kuningaskunnassa syntyi useita Ranskan vallankumouksen innoittamia vallankumousyrityksiä. Kaarle Emanuel vastasi niihin teloituttamalla kapinajohtajia, mikä teki hänestä epäsuositun hallitsijan. Kenraali Barthélemy Joubertin komentama Ranskan armeija pakotti lopulta 9. joulukuuta 1798 Kaarle Emanuelin luopumaan vallasta kaikissa valtakuntansa mantereenpuoleisissa osissa ja vetäytymään Sardinian saarelle. Napolinkin kukistuttua ranskalaisille seuraavana vuonna hän menetti toivonsa valtaanpaluun mahdollisuudesta. Hän luopui 4. kesäkuuta 1802 kruunusta veljensä Viktor Emanuel I:n hyväksi ja vetäytyi asumaan Roomaan. Hän liittyi siellä vuonna 1815 jesuiittajärjestöön.


title: Kilpikangas

text: Kilpikangas eli drelli on damastin kaltaista, geometrisin ruutu- ja raitakuvioin kuosiinkudottua kangasta, jota käytetään paljon pellavasta tai puuvillasta valmistettaviin pöytäliinoihin ja lautasliinoihin. Damastin tavoin kuvio muodostuu loimi- ja kudepomsin yhdistelmänä.


title: Pimennys (täsmennyssivu)

text: Pimennys tarkoittaa seuraavia asioita:


title: Kaarle Felix

text: Kaarle Felix (; 6. huhtikuuta 1765 Torino – 27. huhtikuuta 1831 Torino) oli Sardinian kuningaskunnan kuningas vuosina 1821–1831.


title: Kaarle Felix

text: Kaarle Felix oli kuningas Viktor Amadeus III:n yhdestoista lapsi ja kolmas samasta velisarjasta, joka kohosi maansa hallitsijaksi. Häntä edelsivät hänen vanhemmat veljensä Kaarle Emanuel IV ja Viktor Emanuel I. Kaarle Felix toimi vuosina 1799–1806 ja 1817–1821 Sardinian saaren käskynhaltijana. Hänestä tuli hallitsija maaliskuussa 1821, kun Viktor Emanuel I luopui kruunusta keskellä perustuslakia vaatineiden libeeralien johtamaa vallankumousyritystä. Itävaltalaisten joukkojen väliintulo kukisti vallankumouksen, ja Kaarle Felix saattoi hallita itsevaltaisena hallitsijana kuolemaansa asti. Savoijin kuningassuvun päähaara sammui mieslinjalta hänen kuollessaan vuonna 1831, jolloin hallitsijaksi tuli toista sukuhaaraa edustanut Kaarle Albert.


title: Lazarat

text: Lazarat on kylä ja entinen kunta Gjirokastërin maakunnassa Albaniassa. Kuntaan kuului myös läheinen Kordhocën kylä.


title: Lazarat

text: Lazaritia kutsutaan Euroopan huumepääkaupungiksi, sillä kylässä tuotetaan arviolta 900 tonnia kannabista vuosittain. Huumetoiminta sai jatkua alueella pitkään vapaasti, sillä toimintaan osallistuvilla oli hyvät suhteet viranomaisiin ja poliitikkoihin. Kesäkuussa 2014 Albanian poliisi aloitti kaupungin valtaamisen, mikä johti useita päiviä kestäneeseen tulitaisteluun poliisien ja huumekauppiaiden välillä. Albania toivoo operaation auttavan sitä pyrkimyksissä Euroopan unionin ehdokasmaaksi.


title: Lazarat

text: Lazaratin kunta liitettiin vuoden 2015 alussa Gjirokastëriin.


title: Mortal Sin

text: Mortal Sin on australialainen thrash metal -yhtye, joka on perustettu Sydneyssä vuonna 1985.


title: Mauritanian presidentinvaali 2014

text: Mauritanian presidentinvaali 2014 järjestettiin 21. kesäkuuta 2014 Mauritaniassa. Virassa oleva presidentti Mohamed Ould Abdel Aziz voitti vaalin 82 prosentin äänisaaliilla. Äänestys sujui Afrikan unionin vaalitarkkailijoiden mukaan rauhallisesti. Äänestysprosentti oli 56. Suurin osa oppositiopuolueista boikotoi vaaleja.


title: Mauritanian presidentinvaali 2014

text: Abdel Azizin lisäksi ehdolla oli neljä opposition ehdokasta. Yksi vaaleihin vaikuttavista kysymyksistä oli arabien ja mustien afrikkalaisten vastakkainasettelu, ja yksi opposition ehdokkaista, Biram Ould Dah Ould Abeid, onkin keskittynyt rotukysymykseen. Toinen tunnettu oppositioehdokas, Laila Maryam Mint Moulaye Idriss, oli ainoa naisehdokas ja ajaa etenkin naisten ja nuorten oikeuksia.


title: Gingham

text: Gingham tai ginggang on palttinasidoksista puuvillakangasta, joka on kudottu valkoisella ja värillisellä langalla erilaisiksi ruutu- ja raitakuvioiksi. Tyypillinen gingham-kuvio on arkikäyttöön tarkoitetuissa pöytäliinoissa suosittu "keittiöruutu" eli "vichy-ruutu". Ohuempia gingham-kankaita käytetään muun muassa miesten kauluspaitoihin, paksumpia naisten leninkeihin, keittiötekstiileihin ja esiliinoihin. Kuosit vaihtelevat yksinkertaisesta vichy-ruudusta skottiruutuja muistuttaviin monimutkaisempiin ruutukuvioihin.


title: Gingham

text: Suomessa gingham-kankaita käytettiin 1900-luvun puolivälissä yleisesti eri ammattialojen naisten, kuten karjakkojen, sairaanhoitajien ja keittiötyöntekijöiden työasuissa. Miehille kuvio on tuttu varusmiespunkan päiväpeitteestä. Hyvin pieniruutuista gingham-kangasta jopa kutsuttiin kauppanimellä "sairaanhoitajatarkangas."


title: Gingham

text: Englanninkielinen nimi "gingham" tulee ehkä malaijinkielisestä adjektiivista "genggang", joka tarkoittaa raidallista. Gingham-kankaat olivatkin aluksi useimmiten raidallisia, mutta kankaankudonnan teollistuessa 1800-luvun Englannissa kankaista alettiin tehdä yhä useammin ruudullisia.


title: Luettelo Nova Scotian kunnista

text: Luettelo Nova Scotian kunnista kattaa Kanadan provinssin Nova Scotian kunnat. Nova Scotia on jaettu 54 kuntaan. Kuntia on kolmenlaisia: maalaiskunnat (), kaupungit (engl. "town") ja kunnat joilla on kaupunginoikeudet (engl. "regional municipality"). Jotkin kunnat käyttävät myös historiallista nimitystä piirikunta "county".


title: Funabashi

text: Funabashi () on kaupunki Chiban prefektuurissa Kantōn alueella Honshūn saarella Japanissa. Se sijaitsee prefektuurin luoteisosassa Tokionlahden rannalla aivan Tokion metropolin itäpuolella. Kaupungissa on 618 034 asukasta (vuonna 2014), ja sen pinta-ala on 85,64 neliökilometriä. Funabashi on valittu yhdeksi Japanin ydinkaupungeista.


title: Funabashi

text: Funabashin juuret ovat Naritaan johtaneen Sakura kaidō -tien postiasemana. Nykymuotoinen Funabashin kaupunki perustettiin 1. huhtikuuta 1937 Funabashin kauppalan, Katshushikan kauppalan ja kolmen kylän yhdistyessä. Tähän aikaan kaupungissa oli vain noin 40 000 asukasta, mutta Tokion läheisen sijainnin ansiosta se on kasvanut nopeasti suurkaupungiksi.


title: CAF:n karsinnat jalkapallon maailmanmestaruuskilpailuihin 2006

text: AFC -maanosaliiton vuoden 2006 jalkapallon MM-kilpailujen karsintoihin osallistui 51 liiton jäsenmaata. Djibouti ja Komorit jättäytyivät karsintojen ulkopuolelle. Karsinnat alkoivat lokakuussa 2003 ja päättyivät lokakuussa 2005.


text: Karsintojen viisi parasta maata selviytyi 2006 MM-lopputurnaukseen.


text: Karsintojen ensimmäisellä kierroksella Afrikan heikoimmin FIFA-rankingissa sijoittuneet maat pelasivat kaksoisottelut, jonka voittajat pääsivät toisen kierroksen lohkovaiheeseen. Parhaiten rankatut Afrikan maat pääsivät suoraan lohkovaiheeseen.


text: Karsintojen toisessa vaiheessa maat jaettiin viiteen kuuden joukkueen lohkoon. Lohkovaihe oli myös Afrikan mestaruusturnauksen karsinta. Lohkovoittajat selviytyivät 2006 MM-kisoihin. Lohkojen kolme parasta selviytyivät 2006 Afrikan mestaruusturnaukseen.


title: Mohammed Badie

text: Muhammad Badie (s. 7. elokuuta 1943) on Egyptin Muslimiveljeskunnan johtaja.


title: Mohammed Badie

text: Badie pidätettiin 20. elokuuta 2013 syytettynä yllytyksestä murhiin Mohammed Mursin valtakaudella. Hänen tuomionsa käsiteltiin kahdeksanminuuttisessa oikeudenkäynnissä, jossa häntä ei päästetty paikalle puolustautumaan syytöksiltä. Oikeudenkäynnissä Badie tuomittiin kuolemaan yhdessä 682 muun Muslimiveljeskunnan tukijaksi väitetyn henkilön kanssa.


title: Laamannikunta

text: Laamannikunta () on Ruotsissa käytössä ollut historiallinen oikeuspiiri, joka on tuomiokunnan vanhempi tyyppi. Alun perin laamannikunta tarkoitti aluetta, jossa tietty maakuntalaki oli voimassa ennen kuin ensimmäiset koko Ruotsia koskeneet lait säädettiin.


title: Laamannikunta

text: Keskiaikaisten rajojen mukainen Ruotsi (ilman Suomea) oli jaettu seuraaviin laamannikuntiin:Vuonna 1559 perustettiin lisäksi Smålandin laamannikunta, johon tuli kuulumaan kaksitoista kihlakuntaa Smålandin maakunnan pohjois- ja itäosasta. Aikaisemmin ne olivat kuuluneet Itä-Götanmaan laamannikuntaan. Vuonna 1631 Smålandin laamannikunta ja Öölannin laamannikunta yhdistettiin Kalmarin läänin laamannikunnaksi.


title: Aspeland

text: Aspeland oli yksi keskiaikaisista ”pienistä maista” (), jotka vähitellen muodostivat Smålandin maakunnan.


title: Aspeland

text: Suuri osa nykyisestä Hultsfredin kunnasta sijaitsee alueella, joka muodosti Aspelandin. Keskustaajama Hultsfred kuului kuitenkin Sevedeen.


title: Marco Parolo

text:
Marco Parolo (s. 25. tammikuuta 1985 Gallarate, Italia) on italialainen jalkapalloilija. joka edustaa Serie A:ssa pelaavaa Laziota.
Parolo on edustanut ammattilaisurallaan myös Comoa, Pistoiesea, Folignoa, Hellas Veronaa ja Cesenaa. Italian A-maajoukkueessa hän on pelannut vuodesta 2011 lähtien yhteensä 36 ottelua.


title: Handbörd

text: Handbörd oli yksi keskiaikaisista "pienistä maista" (), jotka vähitellen muodostivat Smålandin maakunnan.


title: Handbörd

text: Handbördiin kuulunut alue vastaa nykyisessä kuntajaossa Högsbyn kuntaa, Mönsteråsin kuntaa, Oskarshamnin kunnan eteläosaa ja Nybron kuntaan kuuluvaa Kråksmålaa.


title: Handbörd

text: Keskiajalla Handbörd kuului Kalmarin linnalääniin ja oli Kalmarin linnan voudin alaisuudessa. 1400-luvulla alue jaettiin Handbördin kihlakuntaan ja Strandan kihlakuntaan.


title: Möre

text: Möre oli yksi keskiaikaisista "pienistä maista" (), jotka vähitellen muodostivat Smålandin maakunnan. Nykyään alue vastaa Kalmarin läänin lounaisosaa.


title: Möre

text: Wulfstan mainitsee Mören vuoden 900 tienoilla, jolloin sitä kutsutaan nimellä "Meore". 1200-luvun lopulta lähtien Möre oli Kalmarin linnan ylläpitoon tarkoitettua aluetta. Oikeudellisesti se kuului Itä-Götanmaan laamannikuntaan vuoteen 1559, jolloin se siirrettiin vasta perustettuun Smålandin laamannikuntaan. Möre oli jaettuna kahteen kihlakuntaan: Södra Mören kihlakunta ulottui Brömsebäckistä etelässä Kalmarin läheisyyteen pohjoisessa ja Norra Mören kihlakunta sijaitsi Kalmarinsalmen länsirannalla salmen kapeimmassa kohdassa.


title: Möre

text: Södra Mören kihlakunta annettiin vuonna 1645 Axel Oxenstiernalle perinnölliseksi kreivikunnaksi (Södermöre) ja latinankielisissä aikalaiskirjoituksissa siitä käytetään nimeä "Morea australis". Tässä "australis" tarkoittaa "eteläistä", joten latinankielisen nimen merkitys oli "Eteläinen Möre".


title: Changeant

text: Changeant ([ʃɑ̃ʒɑ̃], ranskaa, suom. "vaihteleva") on kangaslaji, jonka loimi- ja kudelangat ovat erivärisiä, jolloin kangas läikehtii tai ”shiftaa” kahta eri väriä katsomiskulmasta ja valon suunnasta riippuen. Ilmiötä kutsutaan myös "irisoinniksi" (). Värit valitaan usein kirkkaiksi ja toistensa vastaväreiksi, kuten vihreä ja punainen.


title: Vũ Nhật Tân

text: Vũ Nhật Tân (s. 8. elokuuta 1970 Hanoi) on vietnamilainen säveltäjä. Hän opiskeli pianonsoittoa, sävellystä ja musiikkitiedettä Hanoin kansallisessa musiikkikonservatoriossa. Vuosina 2000–1 hän lisäksi opiskeli tietokonemusiikkia Clarence Albertson Barlowin ja uutta musiikkia Johannes Fritschin johdolla Kölnissä. Vuonna 2002 Vũ sai vielä sävellysopetusta Chinary Ungilta Kalifornian yliopistossa, San Diegossa.


title: Vũ Nhật Tân

text:
Vuonna 2002 Vũ sai Aasian kulttuurineuvoston stipendin, jonka turvin hän tutki nykymusiikkia ja etnomusikologiaa Yhdysvalloissa. Hän on saanut useita palkintoja muun muassa Vietnamin säveltäjäliitolta. Hänen teoksiaan on esitetty Vietnamissa, Yhdysvalloissa, Australiassa, Kambodžassa, Kiinassa, Ranskassa, Saksassa, Mongoliassa ja Sveitsissä. Lisäksi
Vũ on itse esiintynyt kansainvälisesti pianistina ja vietnamilaisen bambuhuilun soittajana. Hän on luennoinut Hanoissa vuodesta 1995 ja lisäksi esiintynyt vierailevana luennoitsijana Vietnamissa ja Australiassa.


title: Vũ Nhật Tân

text: Vũn sävellystuotantoon kuuluu orkesteriteoksia, kamarimusiikkia ja pianosävellyksiä sekä elektroakustisia ja multimediateoksia.


title: Sevede

text: Sevede oli yksi keskiaikaisista "pienistä maista" (), jotka vähitellen muodostivat Smålandin maakunnan.


title: Sevede

text: Sevedeen kuulunut alue vastaa nykyisessä kuntajaossa Vimmerbyn kuntaa sekä Oskarshamnin kuntaan kuuluvista alueista koko Misterhultia ja Kristdalan pohjoisosaa. Kansanmaan keskusseutu ja käräjäpaikka sisämaassa oli Vimmerby. Rannikolla sijaitsi puolestaan Figeholmin satamapaikka.


title: Sevede

text: Myöhemmin alue jaettiin kahteen kihlakuntaan: Seveden kihlakuntaan lännessä ja Tunalänin kihlakuntaan idässä. Keskiajalla Sevede kuului Kalmarin linnalääniin ja oli Kalmarin linnan voudin alaisuudessa.


title: Vedbo

text: Vedbo oli yksi keskiaikaisista "pienistä maista" (), jotka vähitellen muodostivat Smålandin maakunnan.


title: Vedbo

text: Vedbohon kuulunut alue vastaa nykyisessä kuntajaossa Anebyn kuntaa, Eksjön kuntaa ja Tranåsin kuntaa sekä Nässjön kuntaan kuuluvia Flisbytä ja Norra Solbergaa.


title: Jeanne Zaidel-Rudolph

text: Jeanne Zaidel-Rudolph (s. 9. heinäkuuta 1948 Pretoria) on eteläafrikkalainen säveltäjä. Hän opiskeli lapsena pianonsoittoa yksityisesti. Sittemmin hän sai opetusta John Lilliltä Royal College of Musicissa (Lontoo), György Ligetin johdolla Hampurissa (1974) ja Stefans Grovélta Pretorian yliopistossa, josta hän sai tohtorinarvonsa vuonna 1979.


title: Jeanne Zaidel-Rudolph

text: Zaidel-Rudolphilta tilattiin "Oratorio for Human Rights" vuoden 1996 kesäolympialaisiin ja "He Walked to Freedom" Nelson Mandelan tohtorinseremoniaan (1997). Zaidel-Rudolph oli mukana luomassa uudistettua versiota Etelä-Afrikan kansallislaulusta. Hän on Witwatersrandin yliopiston sävellyksen professori ja sen musiikin laitoksen johtaja Johannesburgissa. Hän on myös pitänyt länsimaissa luentoja afrikkalaisesta musiikista.


title: Ali Osman

text: Ali Osman (1958 Omdurman – 16. helmikuuta 2017 Kairo) oli sudanilainen säveltäjä. Hänen teoksiaan on esitetty Pohjois-Afrikassa ja Euroopassa. Hän asui Egyptissä vuodesta 1978.


title: Ali Osman

text: Osman aloitti uransa rockmuusikkona. Hän opiskeli Kairon taideakatemian konservatoriossa kontrabassonsoittoa Rodney Slatfordin johdolla vuosina 1978–1982. Lisäksi hän opiskeli siellä muun muassa sävellystä Gamal Abdel-Rahimin johdolla. Hän sai samasta konservatoriosta filosofian tohtorin arvon vuonna 2009. Vuonna 1995 Osman sai kolmannen palkinnon kulttuuriministeriön Abu Bakr Khairat -kilpailussa Kairossa teoksella "Song for Chamber Orchestra". Vuonna 2000 hän sai Pro Helvetian stipendin.


title: Ali Osman

text: Osman toimi myös kapellimestarina, Sudanin musiikkiin erikoistuneena tutkijana ja artikkelien kirjoittajana. Vuosina 2000–2003 hän oli mukana toteuttamassa kirjasarjaa Egyptin nykymusiikista.


title: Njudung

text: Njudung oli yksi keskiaikaisista "pienistä maista" (), jotka vähitellen muodostivat Smålandin maakunnan.


title: Njudung

text: Njudungissa oli kaksi kihlakuntaa: Itäinen kihlakunta () ja Läntinen kihlakunta ("Västra härad"), jotka jo keskiajalla kuuluivat Tiohäradin laamannikuntaan. Nykyisessä lääninjaossa Njudungin alue kuuluu Jönköpingin lääniin. Nykyisessä kuntajaossa alue vastaa suureksi osaksi Smålandin ylängöllä sijaitsevia Sävsjön kuntaa ja Vetlandan kuntaa, mutta myös suuria osia Jönköpingin kunnasta, Nässjön kunnasta, Vaggerydin kunnasta ja Värnamon kunnasta kuuluu Njudungiin. Alueen aiempi keskipiste oli Komstadissa Sävsjön ulkopuolella.


title: Njudung

text: Vaikka Njudung on jo kauan sitten menettänyt asemansa hallinnollisena alueena, niin siihen viitataan edelleen nimiä annettaessa ja markkinoinnissa. Vaikka Sävsjön seutu oli aikoinaan Njudungin merkittävintä aluetta, niin paikannimeä käytetään useasti Vetlandan seudulla. Vetlandassa sijaitsee esimerkiksi 1 300 oppilaan Njudungsgymnasiet ja Elit Vetlanda Speedway -nimisen speedwayjoukkueen aiempi nimi oli Njudungarna.


title: Thief (vuoden 2014 videopeli)

text: Thief on ensimmäisen persoonan hiiviskelypeli, jonka on kehittänyt kanadalainen Eidos Montreal ja julkaissut Square Enix. Se julkaistiin Windowsille, PlayStation 3:lle, PlayStation 4:lle, Xbox 360:lle sekä Xbox Onelle Suomessa 28. helmikuuta 2014.


title: Thief (vuoden 2014 videopeli)

text: Pelin tarina sijoittuu keskiaikaiseen steampunk-fantasiamaailmaan, jonka protagonistina toimii Garrett-niminen mestarivaras. Häntä kohtaavat monet haasteet, kuten vartijat, koirat, linnut ja myös siviilit.


title: Thief (vuoden 2014 videopeli)

text: Peli on saanut GameSpotin arvostelussa arvosanaksi 6/10.


title: Thief

text: Thief voi tarkoittaa ainakin seuraavia:


title: Värend

text: Värend oli yksi keskiaikaisista "pienistä maista" (), jotka vähitellen muodostivat Smålandin maakunnan. Yhdessä Njudungin ja Finnvedenin kanssa se oli näistä "pienistä maista" suurikokoisimpia. Värend sijaitsee Smålandin eteläosassa ja se luotiin Växjön läheisyyteen vuoden 1050 tienoilla. Tanskan läheisyys ja Växjöhön vuonna 1170 perustettu tuli piispanistuin antoivat alueelle erityisaseman muun Smålandin joukossa. 1700-luvulla alue jaettiin viiteen kihlakuntaa, jotka olivat Allbon kihlakunta, Kinnevaldin kihlakunta, Kongan kihlakunta, Norrvidingen kihlakunta ja Uppvidingen kihlakunta.


title: Värend

text: Värend vastaa nykyisessä aluejaossa pääasiassa Kronobergin lääniä lukuun ottamatta Finnvedeniin kuulunutta Sunnerbon kihlakuntaa. Myöhäisellä keskiajalla Värendissä esiintyi voimakkaita irtautumishaluja. Ne kärjistyivät Dacken kapinassa, joka johtui Kustaa Vaasan pyrkimyksistä vahvistaa keskushallintoa.


title: Värend

text: Värend on sittemmin lakannut olemasta hallinnollinen alue. Paikannimen alkuperä on epävarma, mutta erään tulkinnan mukaan se tarkoittaa "rikasta aluetta". Alueen väestöä on vanhempina aikoina kutsuttu nimellä "virdar".


title: Evildead

text: Evildead oli yhdysvaltalainen thrash metal -yhtye, joka on perustettu Kaliforniassa vuonna 1987.


title: Tjust

text: Tjust (tai Tjustbygden) oli yksi keskiaikaisista "pienistä maista" (), jotka vähitellen muodostivat Smålandin maakunnan. Vuonna 1675 se jaettiin kahteen kihlakuntaan: Norra Tjustin kihlakuntaan ja Södra Tjustin kihlakuntaan. Useimmiten molemmat kihlakunnat oli kuitenkin yhdistetty yhdeksi käräjäkunnaksi, jonka käräjäpaikka oli Gamlebyssä.


title: Tjust

text: Tjust on nykyään lähes synonyymi Västervikin kunnan kanssa, mutta historiallisen Tjustin osia olivat myös Vimmerbyn kuntaan kuuluva Locknevi ja eräät vuonna 1971 Itä-Götanmaan lääniin liitetyt pitäjät: Åtvidabergin kuntaan kuuluvat Gärdserum ja Hannäs sekä Valdemarsvikin kuntaan kuuluvat Tryserum ja Östra Ed.


title: Tjust

text: Tjust sijaitsee eniten erillään Smålandin maakunnan muista osista ja sillä on perinteisesti ollut vähintään yhtä paljon yhteyksiä pohjoisen naapurimaakunnan Itä-Götanmaan kanssa. Meriliikenteen menetettyä merkitystään maaliikenteelle tämä on korostunut, sillä Linköpingiin on huomattavasti lyhyempi matka kuin Smålandin suuriin kaupunkeihin Kalmariin ja Växjöhön.


title: Lou Amundson

text: Louis Gabriel Amundson (s. 7. joulukuuta 1982 Ventura, Kalifornia) on yhdysvaltalainen koripalloilija. Iso laitahyökkääjänä ja sentterinä pelaava Amundson edustaa kaudella 2015–2016 NBA-joukkue New York Knicksiä.


title: Lou Amundson

text: Ennen ammattilaisuraansa Amundson pelasi ensin Monarchin high schoolissa Coloradossa. Sittemmin hän pelasi kolme kautta Nevadan yliopiston joukkueessa ja teki viimeisellä kaudellaan 14,3 pistettä ottelua kohden.


title: Lou Amundson

text: Amundsonia ei valittu ja hän siirtyi vapaana pelaajana Sacramento Kingsiin heinäkuussa 2006. Sacramento vapautti hänet sopimuksesta lokakuussa 2006 ja Amundson siirtyi kaudeksi 2006–2007 NBA D-liigaan Colorado 14ersiin. Kauden aikana hän kävi myös kokeilemassa NBA:ssa kymmenen päivän sopimuksilla Utah Jazzissa ja Philadelphia 76ersissä. Colorado eteni D-liigan pudotuspeleihin ja aina loppuotteluun asti, mutta hävisi mestaruuden Dakota Wizardsille. Amundson palkittiin kauden lopuksi vuoden tulokkaana ja nimitettiin D-liigan ykköstähdistöjoukkueeseen.


title: Lou Amundson

text: 14. elokuuta 2008 Amundson siirtyi vapaana pelaajana Phoenix Sunsiin. Amundson pelasi kaksi kautta Phoenixissä vaihtopelaajana. Hän pelasi yhteensä 155 ottelua ja teki molemmilla kausilla keskimäärin neljä pistettä per ottelu.


title: Finnveden

text: Finnveden oli yksi keskiaikaisista "pienistä maista" (), jotka vähitellen muodostivat Smålandin maakunnan. Finnveden sijaitsi Smålandin länsiosassa, ja siihen kuului kolme kihlakuntaa: Sunnerbon kihlakunta, Västbon kihlakunta ja Östbon kihlakunta. Nimien taustalla oli kihlakuntien sijainti Bolmen-järven etelä-, länsi- ja itäpuolella. Nykyään alue kuuluu Jönköpingin lääniin ja Kronobergin lääniin.


title: Finnveden

text: Finnveden muodosti tärkeän rajamaan Ruotsin ja Tanskan välillä kunnes Skånen maakunnat liitettiin Ruotsiin vuonna 1658. Vuonna 1632 Ruotsin toinen postiasema avattiin Markarydissä lähettää valtakunnanrajaa, mikä osoittaa seudun keskeistä merkitystä tuolloiselle Ruotsin valtakunnalle.


title: Finnveden

text: Kautta historian hyvinvointi on ollut Finnvedenissä maakunnan muita osia korkeampi. Dacken kapinaa Kustaa Vaasaa vastaan tuettiin Finnvedenissä paljon vähemmän kuin muualla Smålandissa. Finnveden tunnetaan yrityskulttuuristaan, jota nykyään kutsutaan nimellä Gnosjöandan.


title: Finnveden

text: Finnvedenissä sijaitsee Piksborgin linnanrauniot.


title: Finnveden

text: Nykyään "Finnveden" tarkoittaa Kronobergin läänin läntisimpiä osia ja pientä aluetta Hallandin läänin kaakkoiosassa. Tällä alueella on erittäin alhainen väentiheys. Pohjoisessa sijaitsevan Hylten ja etelässä sijaitsevan Knäredin välillä on vain vähän asutusta. Tämä on ainutlaatuista, sillä alue sijaitsee melko eteläisessä osassa Götanmaan historiallista pääaluetta. Riksväg 25 Halmstadista Ljungbyhyn (ja sieltä edelleen Växjöhön ja Kalmariin) kulkee alueen halki.


title: Casino (elokuvateatteri)

text: Casino oli vuosina 1913–1957 Turun Yliopistonkadulla toiminut elokuvateatteri, jossa järjestettiin myös teatteri- ja operettiesityksiä. Rakennuksen oli suunnitellut arkkitehti Alexander Nyström. Se purettiin vuonna 1957 ja tilalle rakennettiin kahdeksankerroksinen liike- ja asuinrakennus.


title: Casino (elokuvateatteri)

text: Casinon rakennuttaja oli turkulainen varatuomari Gustaf Plathin. Se oli yksi Turun hienoimmista elokuvateattereissa, rakennuksen edustalla sijaitsi pieni terassi puistikkoineen. Näyttämön taakse rakennettiin suuret pukuhuoneet teatteri-esitysten ja operettien esiintyjiä varten. Katsomopaikkoja Casinossa oli noin 600 ja salissa oli myös parveke.


title: Casino (elokuvateatteri)

text: Casinon alkuaikojen vetonaulana oli amerikkalainen sähköpiano, ja teatterin mykkäelokuvien vakiosäestäjänä toimi Esko Nuorvan kvintetti, johon kuuluivat klarinetti, viulu, alttoviulu, sello ja piano. 1920-luvun alkuvuosina Casinossa oli joka kolmas ilta operettiohjelmistoa, jossa lauloivat muiden muassa Rafael Ramstedt, Matti Jurva ja J. Alfred Tanner. Näytelmien ja operettien esittäminen loppui kuitenkin pian, ja sen jälkeen Casino toimi pelkästään elokuvateatterina.


title: Casino (elokuvateatteri)

text: Vuonna 1929 Casinossa esitettiin maailman ensimmäinen äänielokuva "Jazzlaulaja" niin, että kuva esitettiin tavanomaisella ”mykkäprojektorilla” ja ääni tuli kuvan kanssa epätahtiin kulkevalta gramofonilevyltä. Vuonna 1931 Casinoon ja toiseen turkulaisteatteriin Scalaan tulivat kaupungin ensimmäiset valoäänellä eli optisella äänellä varustetut projektorit, joilla tuoreeltaan esitettiin muun muassa ensimmäistä suomalaista äänielokuvaa "Sano se suomeksi".


title: Casino (elokuvateatteri)

text: Varatuomari Plathinin jälkeen Casinon omistajana toimi muun muassa elokuvatuottaja August Sorjanen, joka omisti myös lukuisia muita elokuvateattereita eri puolilla Suomea. Yliopistonkadulla sijainneen Casinon purkamisen jälkeen sen omistaja Nil-Kinot Oy avasi Kauppiaskadulle toisen samannimisen elokuvateatterin, joka oli toiminnassa vuoteen 1987 saakka.


title: Kuninkaankatu (Rauma)

text: Kuninkaankatu (ent. Rautilankatu) on Unescon maailmanperintöluetteloon kuuluvassa Vanhassa Raumassa sijaitseva katu, joka kulkee alueen pohjoisosan halki itä-länsi-suunnassa. Hieman yli 800 metrin pituinen katu ohittaa muun muassa Kauppatorin päättyen Nortamonkadulle Rauman Kanalin tuntumaan. Kuninkaankatu on Kauppakadun ohella toinen Vanhan Rauman pääkaduista. Se on varsinkin kesäaikaan suosittu ostoskatu, jolla sijaitsee lukuisia pieniä liikkeitä sekä ravintoloita ja kahviloita.


title: Kuninkaankatu (Rauma)

text: Kuninkaankatu periytyy samalta ajalta kuin Vanhan Rauman nykyinen asemakaava. Vuonna 1661 annettiin kehotus uuden torilta Porintullille johtavan kadun rakentamisesta. Kadun nimeksi on mainittu Kuninkaankatu, mutta eräät tutkijat, kuten Aina Lähteenoja ja myöhemmin Markus Hiekkanen, ovat tulkinneet sen tarkoittavan nykyistä Kauppakatua. Joka tapauksessa Kuninkaankatu on syntynyt viimeistään vuoden 1682 kaupunkipalon jälkeen ja se on merkitty 1700-luvun alussa piirrettyyn karttaan, jota nykyään säilytetään Ruotsin sota-arkistossa.


title: Kuninkaankatu (Rauma)

text: Kuninkaankatu lähtee Vanhan-Rauman koilliskulmasta, jossa se kulkee vajaan sadan metrin matkan Raumanjoen ylittäen vain kevyelle liikenteelle tarkoitettuna. Tämä nykyisen Kaunisjärvenpuiston vierestä kulkeva osuus on alun perin sijainnut kaupungin tulliaidan ulkopuolella. Se oli osa Poriin johtavaa maantietä, joka tunnettiin myös Turun ja Korsholman linnat yhdistävänä Pohjanlahden rantatienä. Varsinainen Kuninkaankatu alkaa paikasta, jossa aikaisemmin sijaitsi kaupungin itäinen tulliportti eli niin sanottu Porintulli.


title: Kuninkaankatu (Rauma)

text: Korttelia myöhemmin Kuninkaankatu levenee pieneksi Hauenguano-nimiseksi aukioksi, jonka etelälaidalla sijaitsee vuonna 1795 rakennetussa Pinnalan talossa toimiva Rauman taidemuseo. Vanhan Rauman toinen pääkatu Kauppakatu yhtyy aivan Hauenguanon tuntumassa Itäkatuun, joka on yksi Kuninkaankadun kanssa risteävistä poikkikaduista. Korttelin verran Itäkadusta eteenpäin puolestaan tulee vastaan toinen Kuninkaankadun ja Kauppakadun yhdistävä katu, Kitukränn. Se on Suomen kapein katu, joka on vain noin 2,5 metrin levyinen. Ennen Rauman kauppatoria Kuninkaankadun kanssa risteää vielä pohjois-etelä-suuntainen Isopoikkikatu. Kauppatorin kohdalla sijaitsi Kuninkaankadun varrella alun perin asuinrakennuksia ja toriksi se muutettiin vasta 1900-luvun alussa. Asuinrakennusten purkamisen jälkeen muodosti nykyisenkokoinen tori, joka ulottuu Kauppakadulta Rauman raatihuoneen edustalta aina Kuninkaankadulle saakka.


title: Kuninkaankatu (Rauma)

text: Kauppatorin jälkeen Kuninkaankatu jatkuu vielä neljän korttelin verran länteen ennen yhtymistään Nortamonkatuun. Viimeinen etelänpuoleinen kortteli sijaitsee Vanhan Rauman puutaloalueen ulkopuolella ja sen varrella on kadun muusta rakennuskannasta poiketen 1960–1970-luvuilla valmistuneita liike- ja asuinrakennuksia.


title: Luettelo Suomen hallintopitäjistä

text: Tämä artikkeli on luettelo Suomen hallintopitäjistä. Hallintopitäjät olivat Suomen verotusta käsittelevissä lähteissä (voudintileissä ja läänintileissä) käytettyjä aluekokonaisuuksia Ruotsin vallan aikana (1540–1809). Verohallintopitäjät katoavat lähteistä vuoden 1830 paikkeilla ja viimeisetkin jäänteet häviävät vuoteen 1870 mennessä.


title: O-Klooritolueeni

text: o-Klooritolueeni eli 2-klooritolueeni (CHCl) on orgaaninen yhdiste ja tolueenin kloorattu johdannainen. Yhdistettä käytetään teollisuudessa liuottimena ja muiden orgaanisten yhdisteiden valmistuksessa. o-Klooritolueenin isomeereja ovat m- ja p-klooritolueenit.


title: O-Klooritolueeni

text: Huoneenlämpötilassa o-klooritolueeni on kirkasta nestettä. Yhdiste liukenee vain pienissä määrin veteen, mutta liukenee paremmin orgaanisiin liuottimiin kuten hiilivetyihin, alkoholeihin, eettereihin ja ketoneihin. Aine myös muodostaa useiden orgaanisten yhdisteiden kanssa atseotrooppisia seoksia.


title: O-Klooritolueeni

text: o-Klooritolueeni reagoi monella sekä aromaattisille klooriyhdisteille, että tolueeneille tyypillisillä tavoilla. Kloorattaessa yhdistettä pimeässä muodostuu neljän diklooritolueenin seos, jossa on pääasiassa 2,5-diklooritolueenia. Valon läsnä ollessa kloorautuu yhdisteen metyyliryhmä, jolloin muodostuu o-klooribentsyylikloridia, o-klooribentsaalikloridia tai o-klooribentsotrikloridia. Liittyvien klooriatomien määrää voidaan säädellä lisäämällä reaktioseokseen vetyperoksidia, joka pysäyttää reaktion. Metyyliryhmä voidaan myös hapettaa, jolloin tuotteena muodostuu o-klooribentsaldehydiä tai o-klooribentsoehappoa. o-Klooritolueenin aromaattiseen renkaaseen kiinnittynyt klooriatomi voidaan korvata muilla nukleofiileillä. Esimerkiksi reaktiossa natriumhydroksidin kanssa muodostuu o-kresolia ja reaktiolla ammoniakin kanssa syntyy o- ja m-toluidiinien seos. Yhdiste muodostaa useiden siirtymämetallien kuten raudan, koboltin ja kromin kanssa kompleksiyhdisteitä.


title: O-Klooritolueeni

text: o-Klooritolueenia valmistetaan tyypillisesti nestefaasissa tapahtuvassa tolueenin ja kloorin välisellä reaktiolla. Katalyyttinä reaktiossa käytetään Lewis-happoa, kuten alumiinikloridia, rauta(III)kloridia, tina(IV)kloridia tai titaanitetrakloridia. Reaktiossa muodostuu isomeerien seos, jossa on katalyytistä riippuen 50–70 % o-klooritolueenia. Tuote puhdistetaan isomeereistaan tislaamalla alennetussa paineessa.


title: O-Klooritolueeni

text: o-Klooritolueenia voidaan käyttää liuottimena valmistettaessa hydroksinaftolihappoarylidivärien valmistuksessa ja yhdessä muiden isomeerien kanssa metallipintojen pyhdistamisessa ja maalinohentimissa. Yhdisteestä syntetisoidaan useita kemikaaleja, joita käytetään muun muassa väriaineiden, lääkkeiden, maatalouskemikaalien kuten hyönteis- ja rikkaruohomyrkkyjen ja optisten kirkasteiden valmistuksessa.


title: Brett Bellemore

text: Brett Bellemore (s. 25. kesäkuuta 1988 Windsor, Ontario, Kanada) on kanadalainen jääkiekkoilija, joka edustaa KHL-joukkue Red Star Kunlunia.


title: Brett Bellemore

text: Bellemore teki kolmivuotisen tulokassopimuksen Carolina Hurricanesin kanssa 15. toukokuuta 2008.


title: Brett Bellemore

text: 8. heinäkuuta 2011, Bellemore ja Hurricanes tekivät kaksivuotisen jatkosopimuksen. Sopimuksen arvoksi muodostui Bellemoren pelatessa NHL:ssä 525 tuhatta dollaria ja AHL:ssä 70 tuhatta dollaria.


title: Brett Bellemore

text: 28. heinäkuuta 2013, Bellemore allekirjoitti Hurricanesin kanssa kaksivuotisen yhden vuoden mittaisen sopimuksen.


title: Patrick Dwyer (jääkiekkoilija)

text: Patrick Dwyer (s. 22. kesäkuuta 1983 Spokane, Washington, Yhddysvallat) on yhdysvaltalainen jääkiekkoilija, joka pelaa SHL-joukkue MODO Hockeyssa. Hän on Atlanta Thrashersin neljännen kierroksen varaus .


title: Abrahamjärvi

text: Abrahamjärvi on Kanadan Albertassa, North Saskatchewan -joella sijaitseva tekojärvi. Järvi on 33 kilometriä pitkä. Abrahamjärvi syntyi vuonna 1972, kun Bighornin pato rakennettiin.


title: Luettelo tekstiilikuoseista

text: Luettelossa kuosi ymmärretään kankaan tai neuleen yleisenä ulkonäkönä ja tuntumana, joka voi johtua yhtä hyvin sidostyypistä, valmistustavasta, materiaalista, väreistä tai kuvioinnista jne. Luetteloon ei ole syytä sisällyttää erilaisia painokangaskuoseja (niitä on rajaton määrä) muuta kuin siltä osin kun ne ilmentävät jotakin klassista, nimeltä tunnettua aihetta tai yleistä valmistustekniikkaa.


title: Zuko

text: Zuko on fiktiivinen hahmo animaatiosarjoissa "Avatar" ja "The Legend of Korra" sekä elokuvassa "The Last Airbender". Zuko on Tulikansan kruununprinssi, Tulen valtias Ozain ja prinsessa Ursan poika sekä prinsessa Azulan isoveli. Hän on myös tulentaitaja, jolla on kyky luoda ja manipuloida tulta, liekkejä, lämpöä sekä ohjata salamoita taistelulajien kautta.


title: Zuko

text: Alkuperäisessä "Avatar"-sarjassa Zukon ääninäyttelijänä toimii Dante Basco. "The Legend of Korrassa" 70 vuotta vanhemman Zukon äänenä on Bruce Davison.


title: Zuko

text: Kolme vuotta ennen sarjan tapahtumia Zuko osallistui erääseen sotakokoukseen, jossa hän vastusti erään kenraalin ehdotusta uhrata Tulikansan omia sotilaita taistelussa Maan valtakuntaa vastaan. Raivostuneena tästä Tulen valtias Ozai määräsi poikansa Agni Kaihin, tulentaitajille suunnattuun kaksintaisteluun. Zuko hyväksyi koska luuli kohtaavansa siinä kenraalin, jota vastusti. Mutta huomattuaan vastustajansa olevan häneä isänsä itse, hän kieltäytyi taistelemasta. Ozai arpeutti tulella poikansa oikean silmän ja karkotti hänet Tulimaasta. Zukon setä, Iroh, lähti Tulimaasta veljenpoikansa mukana.


title: Zuko

text: Sarjan alussa Zuko pyrkii palauttamaan kunniansa isänsä silmissä etsimällä käsiinsä Avatar Aangin. Kilpailijanaan hänellä on Zhao, kunnianhimoinen Tulikansan amiraali. Hän naamioituu toisinaan miekkamieheksi nimeltä Sininen henki. Zhaon joukkojen tehdessä hyökkäys Pohjoiseen vesiheimoon, Zuko kaappaa Aangin, mutta he melkein kuolevat lumikyrskyssä. Aang kuitenkin paetessaan pelastaa heidän molempien henget. Mutta tieto Zukon ja Irohin osuudesta Zhaon aikeiden estämisessä kantautuu Ozain korviin, joka lähettää Zukon pikkusiskon, Azulan, vangitsemaan heidät.


title: Zuko

text: Zuko ja Iroh matkustelevat Maan valtakunnan halki pakoillesaan Azulaa. Heidän tiensä erkanevat hetkeksi, mutta lopulta he löytävät jälleen toisensa ja saapuvat Maan valtakunnan pääkaupunkiin: Ba Sing Seihin. Iroh perustaa sinne teehuoneen ja Zukokin alkaa melkein tottua uuteen elämäntyyliinsä, kunnes huomaa Aangin olevan kaupungissa. Azula vangitsee heidän molemmat lopulta kristallitunneileihin. Kataran ja Irohin neuvoista huolimatta Zuko liittoutuukin lopulta siskonsa kanssa, mikä johtaa Ba Sing Sein päätymiseen Tulikansan haltuun, Aangin haavoittumiseen sekä Irohin pidätykseen.


title: Zuko

text: Zuko palaa Tulimaahan juhlittuna sotasankarina, mutta Azula oli vierittänyt hänen niskoilleen kunnian Aangin kukistamisesta siltä varalta, että jos Aang oli yhä elossa. Zuko palkkaa salamurhaajan etsimään Aangin ja tuhoamaan hänet. Hän kuulee Irohilta olevansa Avatar Rokun, Aangin edeltäjän, jälkeläinen äitinsä puoleta. Kuultuaan miten hänen isänsä aikoi käyttää Sozinin komeetan voimia Maan valtakunnan lopulliseen tuhoamisen, hän päättää auringonpimennyksen aikana sanoa tälle vastaan ja lähteä Aangin avuksi. Aluksi Aang ystävinen ei luota Zukoon, mutta kun hänen lähettämä salamurhaaja oli tuhottu Aang hyväksyy hänet lopulta tulentaitajaopettajakseen ja yhdessä he myös löytävät Aurinkosotureitten luota tiedon tulentaitamisen todellisesta lähteestä.


title: Zuko

text: Zuko auttaa myös Sokkaa vapauttamaan Sukin, Chit Sangin ja Hakodan Kiehuvasta kivestä sekä Kataraa löytämään tämän äidin tappajan. Sozinin komeetan saapumista edeltävänä päivänä hän tekee sovinnon setänsä kanssa ja Tulimaan pääkaupungissa hän haastaa Azulan Angi Kaihin valtaistuimesta. Mutta taistelun aikana Azula yrittää haavoittaa Kataraa, jolloin Zuko heittäytyy väliin ja haavoittuu itse. Katara kuitenkin kahlitsee Azulan ja parantaa Zukon. Aangin kukistettua Ozain poistamalla tämän tulentaitajavoimat, Zuko kruunataan uudeksi Tulen valtiaaksi.


title: Zuko

text: 70 vuotta myöhemmin sijoittuvan jatkosarjan "The Legend of Korra" mukaan Tulen valtias Zuko ja Avatar Aang perustivat "Kansakuntien yhdistyneen tasavallan" Satavuotisen sodan jälkeen. Hän oli luovuttanut asemansa tyttärelleen, Izumille, ja toimi nyt kansojen välisenä rauhanlähettiläänä matkustaen lohikäärme Drukin selässä. Hänen kunniakseen on pystytetty patsas Tasavallan kaupungin keskustaan. Hänen tyttärenpoikansa Iroh (jonka ääninäyttelijänä Dante Basco on myös toiminut) palvelee Aangin esikoispojan Bumin ohella Yhdistyneissä Joukoissa.


title: Zuko

text: Zuko on yhteistyössä Valkoisen Lootuksen seuran kanssa pyrkinyt torjumaan maailmanlaajuisia uhkia sillä aikaa kun nykyisen Avatarin, Korran, oppiminen oli yhä kesken. Vuosi sen jälkeen, kun Korra oli paljastunut Avatariksi, Zuko oli Sokkan, Tenzinin (Aangin toisen pojan) sekä Tonraqin (Korran isän) ohella estänyt Zaheerin aikeet kidnapata hänet. 13 vuotta myöhemmin tuulentaitajaksi tullut Zaheer pakeni ja vapautti kaksi rikostoveriaan, Ghazanin ja Ming-Huan. Kuultuaan tästä Zuko ja Tonraq yhdessä Korran serkkujen, Desnan ja Eskan, avulla yrittivät estää neljännen rikollisen, P'Lin, pakenemisen. Mutta he epäonnistuivat. Myöhemmin hän, Tonraq ja Lin Beifong (Tophin tytär) tapasivat Korran ja Asamin ja kuulivat kaiken Zaheerin suunnitelmista. Kuullessaan tästä Zuko aikoi palata Tulimaahan suojelemaan tytärtään. Mutta sitä ennen Korra kysyi tältä, mitä Aang olisi tehnyt Zaheerille, jos eläisi vielä. Kaksi viikkoa Zaheerin jälleenvangitsemisen jälkeen Zuko saapui Yhdistyneeseen tasavaltaan Tuulitemppelisaarelle todistamaan Tenzinin esikoistyttären, Jinoran, julistamista tuulentaitajamestariksi.


title: Zuko

text: Kolme vuotta Zaheerin jälleenvangitsemisen jälkeen Zuko ja Izumi saapuivat Tasavallan kaupunkiin seuraamaan uuden Maan valtiaan, Wun, kruunjaisia. Mutta sitten Maan valtakuntaan järjestystä palauttaneen armeijan johtaja, Kuvira, julisti valtakunnan omakseen ja uudelleennimesi sen "Maan imperiumiksi".


title: Romanttinen suuntautuminen

text: Romanttinen suuntautuminen kertoo, mitä sukupuolta kohtaan henkilö tuntee romanttisia tunteita ja mahdollisesti halua olla romanttisessa suhteessa. Romanttinen suuntautuminen liitetään usein seksuaaliseen suuntautumiseen, vaikkakin nämä suuntautumiset ovat toisistaan riippumattomia. Näin esimerkiksi on mahdollista olla heteroromanttinen biseksuaali, jolloin tuntee romanttisia tunteita vastakkaista sukupuolta kohtaan ja seksuaalista vetoa kahta tai useampaa sukupuolta kohtaan. Kahden ihmisen romanttinen suhde ei siis automaattisesti tarkoita, että osapuolet tuntisivat myös seksuaalista vetoa toisiaan kohtaan.


title: Josh Leivo

text: Josh Leivo (s. 26. toukokuuta 1993 Innisfil, Ontario, Kanada) on kanadalainen jääkiekkoilija, joka pelaa NHL-joukkue Vancouver Canucksin organisaatiossa. Leivo on Toronton kolmannen kierroksen varaus .


title: Josh Leivo

text: Leivo pelasi kolme kautta OHL:ssä vuosina 2010–2013. Hän pelasi 193 peliä, joissa teki 74 maalia ja yhteensä 176 pistettä. Jäähyminuutteja kertyi 150.


title: Josh Leivo

text: Leivo teki NHL-debyyttinsä kauden 2013–2014 alussa, 10. lokakuuta 2013. Ensimmäisen maalinsa hän teki 17. lokakuuta Carolina Hurricanesia vastaan.


title: David Broll

text: David Broll (s. 4. tammikuuta 1993 Mississauga, Ontario, Kanada) on kanadalainen jääkiekkoilija, joka pelaa NHL-seura Tampa Bay Lightningin organisaatiossa. Broll on Toronton kuudennen kierooksen varaus .


title: David Broll

text: Broll pelasi neljä kautta vuosina 2009-2013 OHL:ssä, jossa teki 47 maalia ja 139 pistettä 255 pelissä.


title: David Broll

text: Broll teki NHL-debyyttinsä kauden 2013-2014 alussa 10. lokakuuta 2013, kun Toronto voitti Nashville Predatorsin 4–0.


title: David Broll

text: Kaudella 2014–2015 Broll palasi jälleen farmiin Toronto Marliesiin. 21 maalittoman pelin jälkeen Broll tiputettiin ECHL:ään Orlando Solar Bearsiin 8. joulukuuta 2014. Toronto kauppasi Brollin Solar Bearsista yhdessä Carter Ashtonin kanssa Tampa Bay Lightningiin vaihdossa seitsemännen kierroksen varaukseen .


title: Alexander Killorn

text: Alexander "Alex" Killorn (s. 14. syyskuuta 1989 Halifax, Nova Scotia, Kanada) on kanadalainen jääkiekkoilija, joka pelaa NHL-joukkue Tampa Bay Lightningissa. Killorn oli Tampa Bayn kolmannen kierroksen varaus .


title: Alexander Killorn

text: Tampa Bay Lightning varasi Killornin kolmannella kierroksella numerolla 77.


title: Alexander Killorn

text: 19. toukokuuta 2012 Killorn siirtyi kaksivuotisella tulokassopimuksella Tampa Bay Lightningiin lopetettuaan pelaamisen Harvardin yliopistossa.


title: Alexander Killorn

text: 10. helmikuuta 2013 Killorn syötti Vincent Lecavalierin maalin saaden samalla uransa ensimmäisen pisteen. Viikkoa myöhemmin 17. helmikuuta hän teki ensimmäisen maalinsa.


title: Alexander Killorn

text: 19. kesäkuuta 2014 Lightning ja Killorn solmivat kahden vuoden jatkosopimuksen.


title: Ashkan Dejagah

text: Seyed Ashkan Dejagah (s. 5. heinäkuuta 1986 Teheran) on iranilainen jalkapalloilija, pelipaikaltaan hyökkäävä keskikenttäpelaaja tai laituri. Hän on vuodesta 2012 lähtien edustanut englantilaista Fulhamia.


title: Ashkan Dejagah

text: Dejagah muutti perheineen Teheranista Berliiniin Saksaan yksivuotiaana, ja sai Saksan kansalaisuuden 16-vuotiaana. Hän debytoi Hertha BSC:n ykkösjoukkueessa 18-vuotiaana, seurahistorian nuorimpana pelaajana.


title: Ashkan Dejagah

text: Dejagah siirtyi Saksasta Englantiin Fulhamin joukkueeseen kesän 2012 siirtoikkunan viimeisenä päivänä, arviolta 2,5 miljoonan euron siirtosummalla. Seuran fanit valitsivat hänet kauden 2013–2014 Fulhamin parhaaksi pelaajaksi, mutta Dejagahin hyvistä esityksistä huolimatta joukkue putosi Valioliigasta.


title: Ashkan Dejagah

text: Ikäkausimaajoukkueissa Dejagah edusti Saksaa, huippuhetkenä alle 21-vuotiaiden Euroopan mestaruus vuoden 2009 EM-lopputurnauksessa. Dejagah teki turnauksessa yhden maalin, alkulohko-ottelussa Suomea vastaan.


title: Ashkan Dejagah

text: A-maajoukkuetasolla Dejagah päätti lopulta edustaa synnyinmaataan Irania. Hänet valittiin Iranin joukkueeseen vuoden 2014 maailmanmestaruuskilpailuihin.


title: Isac Elliotin diskografia

text: Tämä artikkeli on suomalaisen poplaulaja Isac Elliotin diskografiasta.


title: 500px

text: 500px (lausutaan muodossa viisisataa pikseliä) on online-valokuvayhteisö jonka ovat perustaneet Oleg Gutsol sekä Evgeny Tchebotarev (taiteellisesti tunnetaan myös nimellä "Ian Sobolev"). Torontossa perustettu startup-yritys julkaisi ohjelman Web 2.0-version vuonna 2009 ja se on suunnattu pyrkiville ja ammattilaisille kuvaajille; kannustaen jäseniä lataamaan parhaita kuvaotoksia.


title: 500px

text: "500px" on nähty paikkana, jossa voi saada näkyvyyttä, uusia ideoita sekä tutustuttaa valokuvaajia keskenään. Sivustolla on tällä hetkellä 2.5 miljoonaa rekisteröitynyttä käyttäjää sekä yli 10 miljoonaa kuukausittaista aktiivikäyttäjää.


title: Ahmed Musa

text: Ahmed Musa (s. 14. lokakuuta 1992 Jos) on nigerialainen jalkapalloilija, pelipaikaltaan laitahyökkääjä. Hän edustaa venäläistä TsSKA Moskovaa lainalla englantilaisesta Leicester Citystä.


title: Ahmed Musa

text: Musa voitti Nigerian kanssa Afrikan mestaruuden vuoden 2013 kisoissa. Hänet valittiin edustamaan maataan myös seuraavan vuoden MM-kisoihin.


title: Richmondin piirikunta

text: Richmondin piirikunta on usean hallinnollisen alueen nimi.


title: Richmondin piirikunta

text: Yhdysvallat:


title: Richmondin piirikunta

text: Kanada:


title: Drell

text: Drell voi tarkoittaa:


title: João Carlos Teixeira

text: João Carlos Vilaça Teixeira (s. 18. tammikuuta 1993 Braga, Portugali) on portugalilainen jalkapalloilija, joka pelaa Englannin Valioliigan Liverpoolissa. Hän on pelipaikaltaan keskikenttäpelaaja.


title: João Carlos Teixeira

text: Teixeira siirtyi Sporting CP:een kasvattajaseurastaan Bragasta vuonna 2004. Hän harjoitteli edustusjoukkueen kanssa ja oli vaihtopenkillä joulukuussa 2011 Eurooppa-liigan otteluissa FC Zürichiä ja Laziota vastaan.


title: João Carlos Teixeira

text: Teixeira siirtyi tammikuun 2012 siirtoikkunan aikana Englannin Valioliigan Liverpooliin 830 000 punnan siirtokorvauksella. Hän vakuutti Liverpoolin akatemian valmentajan Frank McParlandin NextGen Seriesin ottelussa, jossa hän pelasi Sporting CP:ssä Liverpoolia vastaan. Ensimmäiset kuusi kuukautta "uudeksi Decoksi" kutsuttu Teixeira oli sivussa loukkaantumisen vuoksi.


title: João Carlos Teixeira

text: 10. syyskuuta 2013 Teixeira siirtyi lainalle Englannin ykkösliigan Brentfordiin, 5. tammikuuta 2014 asti. 14. syyskuuta hän teki ammattilaisdebyyttinsä Tranmere Roversia vastaan tultuaan vaihdosta kentälle. Brentford oli sarjan kärkipäässä ja päävalmentaja Uwe Rösler ei voinut luvata Teixeiralle Liverpoolin odottamaa peliaikaa, joten hän palasi joukkueeseen 7. lokakuuta.


title: João Carlos Teixeira

text: Palattuaan Liverpooliin Teixeira debytoi Englannin Valioliigassa 12. helmikuuta 2014 Fulhamia vastaan. Vaihdosta kentälle tultuaan hän oli rakentamassa tilannetta, joka johti rangaistuspotkuun ja Liverpoolin 3-2-voittomaaliin. Ottelun jälkeen päävalmentaja Brendan Rodgers ja kapteeni Steven Gerrard kehuivat Teixeiraa.


title: João Carlos Teixeira

text: Teixeira on edustanut Portugalin ikäkausimaajoukkueita. Hän pelasi alle 17-vuotiaiden EM-kilpailuissa vuonna 2010.


title: Kamarilla

text: Kamarilla tarkoittaa monarkiassa hallitsijan ympärille syntynyttä vaikutusvaltaista hovipuoluetta, joka pyrkii vaikuttamaan hallitsijan päätöksentekoon muodollisesti vastuussa olevien ministerien selän takana. Nimitys tulee espanjan sanasta "camarilla", ’pieni kamari’. Termiä käytettiin alkujaan restauraatioajan Espanjassa, jossa itsevaltiutta kannattanut klikki onnistui taivuttelemaan kuningas Ferdinand VII:n rikkomaan valtiosääntöä.


title: Marela

text: Marela on Unescon maailmanperintökohteisiin kuuluvassa Vanhassa Raumassa sijaitseva kotimuseo, jota hallinnoi Rauman museo. Laivanvarustaja Gabriel Granlundin (1819–1901) perheen kotia esittelevä museo toimii hänen Marela-nimisessä kotitalossaan, joka on rakennettu vuonna 1825. Granlund oli kaupungin varakkaimpiin asukkaisiin lukeutunut kauppias ja laivanvarustaja, joka toimi myös kaupunginvaltuuston puheenjohtajana. Museona hänen kotitalonsa on ollut vuodesta 1979 lähtien.


title: Marela

text: Marela sijaitsee Kauppakadun varrella Kalatorin pohjoislaidalla. Vuonna 1825 valmistunut rakennus on nimetty 1700-luvun jälkipuoliskolla paikalla olleen talon omistaneen Abraham Marelinin mukaan, joka oli Granlundin tavoin varakas kauppias ja laivanvarustaja. Tontin muoto ja suurin osa sen rakennuksista periytyy Granlundia omistajana edeltäneen Paqvalinin suvun ajoilta. Pihan puolella sijaitsee muun muassa vilja-aitta, joka on rakennettu 1830-luvulla sekä vuosisadan puolivälissä valmistunut vaunuvaja. 1830-luvulla rakennettiin myös varsinaiseen Marelan taloon liitetty toinen kadunvarsirakennus. Lisäksi pihapiirissä on lukuisia ulkorakennuksia, muun muassa talli, leipomorakennus sekä palvelusväen asuintiloja. Rakennusten nykyinen ulkoasu on peräisin 1800-luvun lopusta, jolloin myös Marelan päärakennus sai uusrenessanssityylisen vuorauksen oman aikansa muodin mukaan.


title: Marela

text: Rauman kaupunki osti Marelan kiinteistön 1970-luvulla. Siitä päätettiin samalla tehdä talossa 1850-luvulta vuoteen 1906 saakka asuneen Granlundin perheen elämää sekä kaupungin purjelaivakauden kukoistuksen aikaa esittelevä museo. Marelan talo on sisustettu 1800–1900-lukujen vaihteen varakkaan porvariperheen tyyliin. Rakennuksessa on runsaan esineistön lisäksi mielenkiinotoisia yksityiskohtia, kuten kattomaalauksia, seinäpanelointeja, koristeellisia ovia sekä arvokkaita Arabian valmistamia kaakeliuuneja. Marelan tiloissa järjestetään myös vaihtuvia näyttelyitä.


title: Jordon Ibe

text: Jordon Ashley Femi Ibe (s. 8. joulukuuta 1995 Bermondsey, Englanti) on englantilainen jalkapalloilija, joka pelaa Englannin Valioliigassa. Hän on pelipaikaltaan laitalinkki.


title: CONCACAF:n karsinnat jalkapallon maailmanmestaruuskilpailuihin 2006

text: Pohjois- ja Keski-Amerikan maanosaliiton CONCACAF:n karsinnat vuoden 2006 MM-lopputurnaukseen pelattiin helmikuun 2004 ja marraskuun 2005 välillä. Karsintoihin osallistui 34 liiton jäsenmaata. Puerto Rico oli CONCACAF:n alueen ainoa maa, joka jättäytyi karsintojen ulkopuolelle.


text: Karsintojen kolme parasta maata selviytyi MM-lopputurnaukseen ja neljänneksi sijoittunut karsi Aasian maanosaliiton AFC:n karsintojen viidenneksi sijoittunutta vastaan liittojen välillä jaetusta MM-kisapaikasta.


text: Karsintojen ensimmäisellä kierroksella 22 heikoiten FIFA-rankingissa sijoittunutta maata pelasivat kaksoisottelut, joiden voittajat pääsivät toiselle kierrokselle.


text: Toisella kierroksella pelattiin kaksoisottelut pääsystä kolmannen kierroksen lohkovaiheeseen. Toisella kierroksella olivat mukana ensimmäisen kierroksen voittajat, sekä CONCACAF:n alueen 13 FIFA-rankingissa parhaiten sijoittunutta maata.


text: Kolmannella kierroksella joukkueet jaettiin kolmeen neljän joukkueen lohkoon. Lohkoissa pelattiin kaksinkertainen sarja. Lohkojen kaksi parasta joukkuetta selviytyivät neljännelle kierrokselle.


text: Neljännellä kierroksella jäljellä olevat kuusi parasta joukkuetta pelasivat kaksinkertaisen sarjan. Sarjan kolme parasta joukkuetta selviytyivät MM-kilpailuihin, neljäs joukkue karsi kisapaikasta Aasian karsintojen viidettä vastaan.


text: Bahrain selviytyi Aasian karsintojen viidentenä pelaamaan kisapaikasta CONCACAF:n neljättä Trinidad ja Tobagoa vastaan.


text: Trinidad ja Tobago selviytyi MM-lopputurnaukseen.


title: CONMEBOL:n karsinnat jalkapallon maailmanmestaruuskilpailuihin 2006

text: Etelä-Amerikan maanosaliiton CONMEBOL:n karsinnat vuoden 2006 MM-lopputurnaukseen pelattiin syyskuun 2003 ja lokakuun 2005 välillä. Karsintoihin osallistuivat kaikki 10 liiton jäsenmaata.


text: Karsintojen neljä parasta maata selviytyivät MM-lopputurnaukseen. Viidenneksi sijoittunut karsi kisapaikasta Oseanian karsintojen voittajan kanssa.


text: Australia selviytyi MM-lopputurnaukseen.


title: Ihmeperhe (videopeli)

text: Ihmeperhe () on Heavy Iron Studiosin kehittämä ja THQn vuonna julkaisema toimintaseikkailupeli. Peli perustuu samannimiseen elokuvaan. Peli on julkaistu Game Boy Advancelle, Nintendo GameCubelle, OS X:lle, Microsoft Windowsille, PlayStation 2:lle ja Xboxille. Peli sisältää yhteensä 18 eri kenttää.


title: Carl August Standertskjöld

text: Carl August Standertskjöld on usean Standertskjöldin sotilassukuun kuuluvan miehen nimi.


title: Walls of Jericho (yhtye)

text: Walls of Jericho on yhdysvaltalainen metalcoreyhtye. Se perustettiin vuonna 1998 Detroitissa, Michiganissa.


title: Suomi yleisurheilun maailmanmestaruuskilpailuissa 2013

text: Suomi on ollut alusta asti jokaisissa yleisurheilun maailmanmestaruuskilpailuissa mukana ja osallistui kisoihin 14. kerran.


text: Suomen joukkueeseen valittiin 11 urheilijaa. Ensimmäisinä kisoihin valittiin kilpakävelijät Jarkko Kinnunen ja Anne Halkivaha toukokuussa 2013. Kinnunen valittiin 50 km kävelyyn ja Halkivaha 20 km kävelyyn. Heinäkuun lopussa valittiin muut urheilijat. Kolmas valittu kilpakävelijä oli Aku Partanen, joka osallistuu 50 km kävelyyn. Muut juoksulajeihin osallistuvat urheilijat ovat 100 ja 200 metrillä juokseva Hanna-Maari Latvala, 100 metrin aitajuoksuun osallistuva Nooralotta Neziri sekä 3000 metrin estejuoksuun osallistuva Sandra Eriksson. Oona Kettunen valittiin Erikssonin varaedustajaksi. Miesten seiväshyppyyn valittiin Jere Bergius, pituushyppyyn Eero Haapala ja keihäänheittoon Tero Pitkämäki, Antti Ruuskanen ja Teemu Wirkkala. Ari Mannio valittiin keihäänheiton varaedustajaksi.


text: Eero Haapala loukkaantui ennen MM-kilpailuja eikä näin voi osallistua kilpailuihin.


text: Seiväshyppääjä Jere Bergius oli ensimmäisenä kilpaillut suomalainen urheilija. Hän ylitti karsinnassa 525 cm ja 540 cm ensimmäisillä yrityksillä, mutta ei onnistunut ylittämään 555 cm. Hän jäi lopulta karsinnan sijalle 14. Estejuoksija Sandra Eriksson jäi omassa alkuerässään kahdeksanneksi ajalla 9.45,57 ja lopputuloksissa 18:nneksi karsiutuen loppukilpailusta.


text: Hanna-Maari Latvala juoksi 100 metrin alkuerissä ajan 11,45, jolla hän karsiutui välieristä. Latvala osallistui myös 200 metrin juoksuun. Alkuerässään hän oli kolmas ajalla 23,07, jolla hän lunasti suoran välieräpaikan. Välierässä Latvala jäi eränsä viimeiseksi ajalla 23,21 ja karsiutui loppukilpailusta.


text: Kävelijä Anne Halkivaha sijoittui 47:nneksi naisten 20 km kilpailussa ajallaan 1.36.17.


text: Kävelijä Jarkko Kinnunen sijoittui 50 km kilpailussa ajalla 3.50.56 sijalle 20. Samalla matkalla Aku Partanen oli 41. ajalla 4.04.59.


text: Keihäänheittäjistä loppukilpailuun selvisivät sekä Tero Pitkämäki että Antti Ruuskanen. Pitkämäen karsintatulos 84,39 oli karsintojen paras. Ruuskasen 81,36 oli karsintojen kuudenneksi paras tulos. Teemu Wirkkalan 79,50 ei riittänyt loppukilpailupaikkaan, vaan hän oli karsintojen 17.


text: Aitajuoksija Nooralotta Nezirin lähtö epäonnistui, mutta hän pääsi silti alkueristä jatkoon aikavertailun perusteella ajalla 13,23.


title: UEFA:n karsinnat jalkapallon maailmanmestaruuskilpailuihin 2006

text: Vuoden 2006 jalkapallon maailmanmestaruuskilpailujen karsintohin osallistui Euroopan maanosaliitosta UEFA:sta 51 maata. Maat arvottiin kahdeksaan lohkoon, joissa pelattiin kaksinkertainen sarja. Lohkovoittajat ja kaksi parasta lohkoissaan toiseksi sijoittunutta joukkuetta selviytyivät MM-lopputurnaukseen. Muut lohkokakkoset pelasivat Euroopan muista MM-kisapaikoista.


text: Ruotsi ja Puola olivat lohkoissaan toiseksi sijoittuneiden vertailussa kaksi parasta maata, ja selviytyivät näin MM-kisoihin. Muut lohkokakkoset pelasivat kaksoisottelut pääsystä MM-kisoihin. Vertailussa ei otettu huomioon otteluita lohkojen seitsemänsiksi jääneitä joukkueita vastaan, koska kaikissa lohkoissa ei ollut seitsemää joukkuetta.


text: Tšekki, Espanja ja Sveitsi MM-turnaukseen. Sveitsi voitti otteluparinsa vierasmaalisäännön perusteella.


title: Janega

text: Janega () on maalaiskunta ja sen keskustaajama Leningradin alueen Lotinapellon piirissä Venäjällä. Se sijaitsee Syvärin itäpuolella 11 kilometriä Lotinapellosta koilliseen. Taajamassa on 1 100 ja kunnassa 2 200 asukasta (vuonna 2013).


title: Janega

text: Janegan kunnan pinta-ala on 1 096,36 neliökilometriä. Se rajoittuu pohjoisessa Karjalan tasavaltaan ja Svirstroin kuntaan, idässä Leningradin alueen Podporožjen piiriin sekä etelässä Aljohovštšinan ja lännessä Lotinapellon kuntiin. Pinta-alasta 95,0 % on metsää, 2,4 % maatalousmaata ja 1,6 % vesistöjä.


title: Janega

text: Kunnan läpi virtaa Syvärijoki, johon laskee Viozerosta alkunsa saava Janega. Suurimmat järvet ovat Kuležozero, Russkonskoje, Jubinskoje, Sjaksozero ja Muljevskije. Hyötykaivannaisiin kuuluvat hiekka, turve ja sapropeeli. Suunnitteilla on Janegajoen rauhoitusalueen perustaminen.


title: Janega

text: Keskustaajaman lisäksi kuntaan kuuluvat Agašovon, Harevštšinan, Karjaženhierun eli Karjalankylän (ven. "Poga"), Petšenitsyn, Rahkovitšin, Russkonitsyn, Šapšan, Troitsankonnun ("Staraja Sloboda"), Tenenitšin, Trošken ("Andrejevštšina") ja Uuden-Slobodan ("Novaja Sloboda") kylät sekä Ineman rautatieaseman asutus. Janegan jälkeen suurimmat asutuskeskukset ovat yli kahdensadan asukkaan Troitsankontu ja Troške. Kesäisin asukasmäärä nousee yli tuhannella hengellä.


title: Janega

text: Kunnan luoteisosassa Konnun (ven. "Konduši") kyläryhmässä (nykyiset Karjaženhieru ja Troške) on asunut ilmeisesti 1600-luvulla syntynyt karjalaisryhmä, jonka kielimuoto poikkeaa eräiltä piirteiltään aunuksenkarjalasta. Kaakkoisosassa on muutamia historiallisia vepsäläiskyliä. Vuoden 2010 väestönlaskennan mukaan valtaosa kunnan asukkaista on venäläisiä ja karjalaisia on vain reilut 30 henkeä.


title: Janega

text: Taajama on saanut alkunsa Retškan kylän lähelle vuonna 1954 perustetusta metsätyöläisten asutuksesta. Vuonna 1970 siihen liitettiin Janegan rautatieaseman asutus. Tenenitšissä sijainnut Pervomaiskin kyläneuvoston keskus siirrettiin Janegaan vuonna 1973. Kyläneuvosto muutettiin Janegan volostiksi vuonna 1994. Nykyinen kunta on perustettu vuonna 2006 entisistä Janegan ja Trošken volosteista sekä osasta Imotšenitsyn volostia.


title: Janega

text: Kunnan läpi kulkee Muurmannin rata, josta haarautuu rautatie Aunuksen kautta Jänisjärvelle. Janegan asemalla pysähtyvät Svirstroin, Olhavan ja Pietarin väliset paikallisjunat. Aunuksen radalla sijaitseva Ineman asema ei ole enää toiminnassa. Syvärin yli kulkee myös Pietarin ja Murmanskin välinen valtatie M18, joka yhdistää joen länsipuolella sijaitsevat kylät Lotinapellon kaupunkiin. M18:lta haarautuu maantie Janegan ja Podporožjen kautta Vytegraan. Janegasta ja eräistä kylistä on linja-autoyhteydet Lotinapeltoon. Syväri on osa Volgan–Itämeren vesitietä.


title: Janega

text: Paikallisista elinkeinoista tärkeimpiä ovat maa- ja metsätalous (37,4 % vuonna 2013), kauppa ja palvelut. Janegan taajamassa toimii Lotinapellon sähköpylvästehdas, yksityinen sahalaitos ja öljyvarasto. Maataloutta edustaa viljan viljelyyn erikoistunut Petšenitsyn maatalousyritys. Suuri osa työvoimasta työskentelee Pietarissa tai Lotinapellossa.


title: Janega

text: Julkisiin palveluihin kuuluvat Janegan lastentarha, peruskoulu ja kulttuuritalo, Harevštšinan, Tenenitšin ja Trošken kerhotalot sekä Janegan ja Troitsankonnun lääkintäasemat. Kunnan alueella toimii ravintola, neljä kahvilaa ja joukko kauppoja.


title: Janega

text: Kunnan huomattavin nähtävyys on Troitsankonnussa sijaitseva Aleksanteri Syväriläisen luostarikokonaisuus, joka koostuu 1500–1800-luvuilla rakennetuista Pyhän Kolminaisuuden ja Kristuksen kirkastumisen luostareista. Syvärin rannalla entisten Pirkkilän (ven. "Pirkinitši") ja Rutšjin kylien luona on kaksi kurgaanihautaa. Alueella on myös useita toisessa maailmansodassa kaatuneiden neuvostosotilaiden hautapaikkoja.


title: Janega

text: Matkailupalveluja tarjoavat Troitsankonnun hotelli- ja ravintolakompleksi, Ineman rautatieaseman lähellä sijaitseva lomakylä sekä Petšenitsyn kylän lähellä sijaitseva metsästysmaja.


title: John Rimmer (säveltäjä)

text: John Rimmer (s. 5. helmikuuta 1939 Auckland) on uusiseelantilainen säveltäjä. Hän opiskeli Uuden-Seelannin yliopistossa, josta hän sai taiteiden kandidaatin arvon vuonna 1961. Sitten hän sai sävellysopetusta Ronald Tremainilta Aucklandin yliopistossa, josta hän sai taiteiden maisterin arvon vuonna 1963. Lisäksi Rimmer suoritti Aucklandin yliopistossa täydentäviä musiikkitieteen opintoja.


title: John Rimmer (säveltäjä)

text: Rimmer sai musiikin tohtorin arvon vuonna 1972 Toronton yliopistosta, jossa hän opiskeli elektronista musiikkia Gustav Ciamagan johdolla sekä analyysiä ja sävellystä opettajanaan John Weinzweig. Rimmer on saanut useita palkintoja, joihin lukeutuvat kaksi Otagon yliopiston Philip Neill Memorial Prizea (1971, teoksesta "Composition 2", ja 2003, teoksesta "Bowed Insights"), ensipalkinto Amerikan kansainvälisessä käyrätorvikilpailussa (1983, teoksesta "De Æstibus Rerum") sekä Prix de la Confédération Internationale de la Musique Électroacoustique de Bourges (1986, teoksesta "Fleeting Images").


title: John Rimmer (säveltäjä)

text: Rimmerillä oli Auckland Philharmonian säveltäjäresidenssi vuosina 2002–3. Hän opetti Aucklandin yliopistossa ja perusti vuonna 1976 sen elektronisen musiikin studion. Lisäksi hän perusti sen nykymusiikkiyhtye Karlheinz Companyn vuonna 1978. Hän sai samasta yliopistosta henkilökohtaisen musiikin professorin tuolin vuonna 1995.


title: John Rimmer (säveltäjä)

text: Rimmer on säveltänyt lukuisia näyttämö-, orkesteri-, kamarimusiikki-, kuoro- ja pianoteoksia sekä elektroakustista musiikkia. Näyttämöteosten joukossa on kolminäytöksinen kamariooppera "Galileo" (1998), jonka libretto on Witi Ihimaeran käsialaa. Uuden-Seelannin lisäksi Rimmerin musiikkia on esitetty Aasiassa, Australiassa, Euroopassa ja Pohjois-Amerikassa.


title: Greg Smith

text: Gregory Smith (s. 9. tammikuuta 1991 Vallejo, Kalifornia) on yhdysvaltalainen koripalloilija. Sentterinä ja isona laitahyökkääjänä pelaava Smith edusti NBA-urallaan Houston Rocketsia, Dallas Mavericksiä ja Minnesota Timberwolvesia.


title: Greg Smith

text: Ennen ammattilaisuraansa Smith pelasi ensin Edisonin high schoolissa Fresnossa. Sittemmin hän pelasi Fresno State yliopistojoukkueessa kaksi kautta ja teki molemmilla kausilla noin 11.5 pistettä ottelua kohden ja jälkimmäisellä kaudella keräsi 8.1 levypalloa ottelua kohden. Amundson ei tullut valituksi vuoden 2011 NBA:n varaustilaisuudessa, ja hän siirtyi kaudeksi 2011–2012 Meksikon koripalloliigaan Soles de Mexicaliin. Marraskuussa 2011 Smith jätti seuran pelattuaan 27 ottelua. 28. joulukuuta 2011 Smith siirtyi NBA D-liigaan Houstonin farmiseuraan Rio Grande Valley Vipersiin. Hänen joukkueensa jäi kauden päätteeksi pudotuspelien ulkopuolelle. Smithillä oli kauden päätteeksi runkosarjan tarkin heitto 3-pisteen kaaren sisällä ja hänet valittiin NBA D-liigaan tähdistöjoukkueeseen.


title: Greg Smith

text: 18. helmikuuta 2012 Smith siirtyi Vipersista Houston Rocketsiin. Ensimmäisellä kaudella häntä kuitenkin siirrettiin farmiseuran ja Houstonin välillä edestakaisin, kunnes 8. huhtikuuta 2012 Smith päätyi lopullisesti Houstonin joukkueeseen. Hänen paras kautensa oli 2012–2013, jossa hän pelasi vaihtopelaajan roolissa 70 ottelua. Hän teki keskimäärin 6 pistettä ja keräsi 4.6 levypalloa ottelua kohden. Smith oli pitkään loukkaantuneena kaudella 2013–2014. Hän loukkasi polvensa marraskuussa 2013 ja oli kuukauden sivussa. Palattuaan takaisin pelikentille joulukuussa hän loukkasi polvensa uudelleen. Huhtikuussa 2014 Houston siirsi Smithin siirtolistalle.


title: Greg Smith

text: Smith siirtyi loppukaudeksi 2013–2014 Chicago Bullsiin 14. huhtikuuta 2014 mutta ei pelannut seurassa yhtään NBA-ottelua. Kaudella 2014–2015 Smith edusti Dallas Mavericksiä ja kevätkaudella 2016 Minnesota Timberwolvesia.


title: Fredrik Österling

text: Fredrik Österling (s. 12. helmikuuta 1966 Gällivare) on ruotsalainen säveltäjä ja kirjailija. Hän opiskeli musiikin opettajaksi Örebron yliopistossa (1985–9). Sitten hän opiskeli analyysiä ja muotoa Lennart Hallin sekä sävellystä Ole Lützow-Holmin ja Lars Johan Werlen johdolla Göteborgin yliopistossa (1989–93). Österlingillä oli Musik i Västin säveltäjäresidenssi vuosina 1997–9. Hän toimi myös Ruotsin säveltäjäliiton pääsihteerinä vuosina 2000–4.


title: Fredrik Österling

text: Österling on säveltänyt oopperoita sekä lisäksi orkesteriteoksia, kamarimusiikkia vaihteleville kokoonpanoille ja vokaalimusiikkia. Vuonna 2007 hän julkaisi romaanin "Den musiska fronten".


title: Kashiwa

text: Kashiwa () on kaupunki Chiban prefektuurissa Kantōn alueella Honshūn saarella Japanissa. Se sijaitsee prefektuurin luoteisosassa aivan Tokion metropolin koillis- ja Saitaman prefektuurin itäpuolella. Pohjoisessa se rajautuu Ibarakin prefektuuriin. Kaupungissa on 407 490 asukasta (vuonna 2014), ja sen pinta-ala on 114,90 neliökilometriä. Kashiwa on valittu yhdeksi Japanin ydinkaupungeista.


title: Kashiwa

text: Nykyinen kaupunki perustettiin nimellä "Tōkatsu" () vuoden 1954 syyskuussa, mutta nimettiin Kashiwaksi myöhemmin samana vuonna. Kaupungin nimi tarkoittaa hammastammea, ja puulaji on otettukin yhdeksi sen symboleista. Kashiwa on paikallinen kaupallinen keskus ja toimii Tokion läheisyyden vuoksi sen nukkumalähiönä.


title: OFC:n karsinnat jalkapallon maailmanmestaruuskilpailuihin 2006

text: Oseanian maanosaliiton OFC:n vuoden 2006 jalkapallon MM-kilpailujen karsintoihin osallistui 12 maata. Ensimmäisellä kierroksella joukkueet jaettiin kahteen viiden joukkueen lohkoon, joiden kaksi parasta joukkuetta pääsivät toiselle kierrokselle. Oseanian FIFA-rankingin parhaat maat Australia ja Uusi-Seelanti pääsivät suoraan toiselle kierrokselle.


text:
Toinen kierros oli samalla 2004 Oseanian mestaruusturnaus. Toisen kierroksen voittaja selviytyi karsintaotteluun Etelä-Amerikan karsintojen viidenneksi sijoittunutta vastaan.
Djibouti ja Komorit jättäytyivät karsintojen ulkopuolelle. Karsinnat alkoivat lokakuussa 2003 ja päättyivät lokakuussa 2005.


text: Karsintojen viisi parasta maata selviytyi 2006 MM-lopputurnaukseen.


text: Kaikki ottelut pelattiin Honiarassa, Salomonsaarilla.


text: Kaikki ottelut pelattiin Apiassa, Samoalla.


text: Karsintojen toinen kierros oli samalla vuoden 2004 Oseanian mestaruusturnaus. Kuusi parasta joukkuetta pelasivat yksinkertaisen sarjan, jonka kaksi parasta selviytyivät karsintojen loppuotteluun. Kaikki toisen kierroksen ottelut pelattiin Australiassa.


text: Toisen kierroksen kaksi parasta joukkuetta pelasivat kaksoisottelut OFC:n karsintojen voitosta. Ensimmäinen osaottelu pelattiin Salomonsaarilla ja toinen Australiassa.


text: Australia jatkokarsintaan Etelä-Amerikan karsintojen viidettä vastaan.


text: Australia selviytyi MM-lopputurnaukseen.


title: Jarno Peltonen (jääkiekkoilija)

text: Jarno Peltonen (s. 21. marraskuuta 1970 Tampere) on suomalainen entinen jääkiekkoilija, pelipaikaltaan keskushyökkääjä. Hän pelasi urallaan Tampereen Ilveksen SM-liigajoukkueessa yhteensä 238 runkosarjaottelua tehopistein 51+73=124 ja keräten 127 jäähyminuuttia, 19 playoff-ottelua tehopisten 4+2=6 ja keräten kuusi jäähyminuuttia sekä seitsemän liigakarsintaottelua tehopistein 3+4=7 ja keräten kuusi jäähyminuuttia. Peltonen pelasi seitsemän SM-liigakautensa lisäksi myös Saksan, Itävallan, Italian, Ruotsin ja Sveitsin sarjoissa.


title: Jarno Peltonen (jääkiekkoilija)

text: Peltonen aloitti jääkiekkoilun Sveitsissä täyttäessään viisi vuotta vuonna 1975, kun hänen isänsä Jorma pelasi EV Zugissa. Jarno Peltosen varsinainen kasvattajaseura on kuitenkin Tampereen Ilves, jossa hän voitti A-nuorten Suomenmestaruuden vuonna 1991. Peltonen debytoi miesten peleissä seuraavalla kaudella 1991–1992, jolloin hän pelasi Ilveksen SM-liigajoukkueessa 26 runkosarjaottelua tehopisten 1+4=5. Peltonen pelasi myös seitsemän ottelua lainalla II-divisioonajoukkue Vammalan Palloseurassa. Ensimmäisellä kokonaisella SM-liigakaudellaan 1992–1993 hän keräsi 48 runkosarjaottelussa tehot 8+20=28 ja neljässä playoff-ottelussa kaksi maalia.


title: Jarno Peltonen (jääkiekkoilija)

text: Kaudella 1993–1994 Peltonen oli 12 osumallaan Ilveksen kolmanneksi paras maalintekijä Risto Jalon ja Timo Peltomaan kanssa. Kaudella 1995–1996 hän teki SM-liigan yhden kauden piste-ennätyksensä tehoilla 16+22=38, joilla Peltonen oli Ilveksen toiseksi paras pistemies Mika Arvajan jälkeen. Hänen teholukemana 0 riitti heikon kauden pelanneen joukkueen vakiokokoonpanosta sisäisen tehotilaston voittoon. Peltonen siirtyi kesken kuudennen Ilves-kautensa 1996–1997 yhdeksän pelaamansa ottelun jälkeen Saksan DEL-liigassa pelanneeseen Berlin Capitalsiin. Kaudeksi 1997–1998 hän siirtyi Itävallan pääsarjajoukkue Klagenfurter AC:hen, jonka kolmanneksi paras pistemies Peltonen oli tehoilla 24+28=52. Kaksi seuraavaa kautta hän vietti DEL:n Nürnberg Ice Tigersissa. Kaudella 1998–1999, kevään 1999 pudotuspeleissä Peltonen sijoittui tehoilla 4+8=12 pistepörssissä toiseksi edellään vain Adler Mannheimin Stéphane Richer. Vuotta myöhemmin, kevään 2000 karsintasarjassa hän oli Nürnbergin paras pistemies tehoilla 6+8=14.


title: Jarno Peltonen (jääkiekkoilija)

text: Kauden 2000–2001 Peltonen aloitti kaksivuotisella ja pelaajan oman option sisältäneellä sopimuksella Saksan toiseksi korkeimmalla sarjatasolla 2. Bundesligan SC Riesserseessä. Tammikuussa 2001 hän palasi kuitenkin omasta aloitteestaan loppukaudeksi kasvattajaseuraansa Ilvekseen, kun Peltosen perheelle syntyi kaksoset. Peltonen voitti kauden päätteeksi SM-pronssia. Kaudella 2001–2002 hän pelasi kolmessa maassa; Peltonen aloitti kautensa Italian Serie A:ssa pelanneessa SV Ritten/Renonissa, mutta hän ei perheineen kuitenkaan sopeutunut asumaan Rittenissä, joten Peltonen jätti joukkueensa lopulta joulukuussa. Hän palasi pian tämän jälkeen SC Riesserseen paitaan, josta Peltonen houkuteltiin siirtorajan kynnyksellä loppukaudeksi Ruotsin toiseksi korkeimmalla sarjatasolla Allsvenskanissa pelanneeseen Leksands IF:ään. Joukkueen kausi päättyi Elitserien-nousuun.


title: Jarno Peltonen (jääkiekkoilija)

text: Peltonen jatkoi kaudella 2002–2003 uraansa Sveitsin Nationalliga A:n SC Rapperswil-Jonassa. Hänellä oli maassa viettämiensä juniorivuosiensa ansioista käytössään Sveitsin jääkiekkolisenssi, joten Peltonen ei vienyt paikkaa joukkueen ulkomaalaiskiintiöstä. Hän oli 14 osumallaan Rapperswilin toiseksi paras maalintekijä Dale McTavishin jälkeen. Kahden siellä viettämänsä vuoden jälkeen Peltonen siirtyi kaudeksi 2004–2005 sarjatasoa alemmas Nationalliga B:n EHC Baseliin, jonka sisäisen piste- ja syöttöpörssin hän voitti tehoilla 22+30=52. Peltonen voitti myös koko kevään 2005 pudotuspelien piste- ja syöttöpörssin tehoilla 3+19=22 ja oli kauden päätteeksi nostamassa Baselia NLA:han. Kaudella 2005–2006 hän pelasi loukkaantumisten takia runkosarjassa vain 21 ottelua. Peltonen lopetti uransa 35-vuotiaana kevääseen 2006.


title: Jarno Peltonen (jääkiekkoilija)

text: Peltonen pelasi kaksi B-maaottelua.


title: Jarno Peltonen (jääkiekkoilija)

text: Peltosen pikkuveli Jermu pelasi maalivahtina lähinnä alemissa sarjoissa, mutta hän esiintyi myös Ilveksen SM-liigajoukkueen luukkumaalivahtina yhdessä ottelussa kaudella 1993–1994. Veljesten isä Jorma Peltonen oli Ilveksen vuoden 1972 Suomenmestarijoukkueen kapteeni, ensimmäisiä suomalaispelaajia Sveitsin sarjoissa ja hän pelasi 1960- ja 1970-luvuilla myös useita arvoturnauksia. Jorma aateloitiin Suomen Jääkiekkoleijonaksi numerolla 60.


title: 6Mäki

text: 6mäki on tamperelainen rap-artisti ja -tuottaja. Hänen ensimmäinen studioalbuminsa "Elinkautisfunky" julkaisi 3rd Rail Music 16. toukokuuta 2014. 6mäki kuului ennen soolouraansa tamperelaiseen Musta Perjantai -yhtyeeseen, jonka ainoaksi julkaisuksi jäi vuonna 2007 omakustanteena julkaistu "Suodatinpussifunk EP". 6mäen tavaramerkkeihin kuuluu g-funk-tyyliset biitit, sekä talkbox. 6mäki on soolomateriaalinsa lisäksi ollut monella eri suomirapjulkaisulla mukana tuottajana sekä vieraillut eri artistien kappaleilla talkboxillaan.


title: 6Mäki

text: Soolo


title: 6Mäki

text: Musta Perjantai


title: 6Mäki

text: Tre-Funk III


title: Ibrahim Touré

text: Ibrahim Oyala Touré (27. syyskuuta 1985 – 19. kesäkuuta 2014 Manchester, Englanti, Britannia) oli norsunluurannikkolainen jalkapalloilija, jonka viimeiseksi seuraksi jäi libanonilainen Al-Safa SC. Hän oli pelipaikaltaan keskushyökkääjä.


title: Ibrahim Touré

text: Bouakéssa syntynyt Touré aloitti ammattilaisuransa kotimaansa ASEC Mimosasissa, josta hän siirtyi vuonna 2003 ukrainalaiseen FK Metalurh Donetskiin, jossa hän pelasi neljä kautta, ennen kuin siirtyi Ranskan liigan OGC Niceen. Nizzassa Touré pelasi vain kaksi kautta, kunnes siirtyi Syyrian liigaan pelaamaan Al-Ittihadin riveihin vuonna 2009 kahden vuoden pelitauon jälkeen. Seuraavaksi Touré pelasi Egyptissä kahdessa eri seurassa, kunnes siirtyi viimeiseksi jääneen seuransa Al-Safan riveihin.


title: Ibrahim Touré

text: Tourén molemmat veljet Yaya ja Kolo Touré ovat myös ammattilaisjalkapalloilijoita, jotka kuuluvat Norsunluurannikon jalkapallomaajoukkueeseen. He ovat edustaneet maataan kolmissa jalkapallon MM-kisoissa. Yaya on pelipaikaltaan keskikenttäpelaaja ja edustaa nykyisin Manchester Cityä ja Kolo on keskuspuolustaja seuranaan Liverpool FC.


title: Ibrahim Touré

text: Ibrahim Touré kuoli 19. kesäkuuta 2014 Manchesterissa, Englannissa taisteluaan lyhyen ajan syöpää vastaan. Tieto Ibrahimin kuolemasta saavutti MM-kisoissa pelanneet veljet vain muutama tunti hävityn Kolumbia-ottelun jälkeen. Yaya ja Kolo Touré matkustivat Manchesteriin kuultuaan veljensä kuolemasta, mutta palasivat takaisin Brasiliaan pelaamaan maansa puolesta.


title: Vuoden 2006 jalkapallon maailmanmestaruuskilpailujen karsinnat

text: Vuoden 2006 jalkapallon maailmanmestaruuskilpailujen karsintoihin osallistui 197 FIFA:n jäsenmaata, jotka kilpailivat 32 paikasta Saksassa pelattuihin 2006 MM-kilpailuihin. Karsinnat pelattiin vuosina 2003-2005.


text: Afrikan maanosaliitolla AFC:llä oli MM-kisoissa viisi paikkaa. Afrikan maista MM-kisoihin selviytyivät:


text: Aasian maanosaliitolla AFC:llä oli MM-kisoissa neljä paikkaa, sekä yksi jaettu paikka Pohjois-ja Väli-Amerikan CONMEBOL:n kanssa. Aasian maista MM-kisoihin selviytyivät:


text: Aasian karsintojen viides Bahrain hävisi karsintaottelunsa Trinidad ja Tobagolle, eikä näin selviytynyt MM-kisoihin.


text: Pohjois- ja Väli-Amerikan maanosaliitolla CONCACAF:lla oli MM-kisoissa kolme paikkaa, sekä yksi jaettu paikka Aasian. Alueen maista MM-kisoihin selviytyivät:


text: Trinidad ja Tobago voitti liittojen välisessä karsinnassa Bahrainin ja selviytyi näin MM-kisoihin.


text: Euroopan maanosaliitolla UEFA:lla oli MM-kisoissa 13 paikkaa. Isäntämaa Saksa pääsi kisoihin ilman karsintaa. Euroopan maista MM-kisoihin selviytyivät:


text: Oseanian maanosaliitolla OFC:lla oli MM-kisoissa yksi jaettu paikka Etelä-Amerikan liiton kanssa. Oseanian maista MM-kisoihin selviytyi:


text: Australia voitti liittojen välisessä karsinnassa Uruguayn, ja pääsi näin MM-kisoihin


text:
Etelä-Amerikan maanosaliitolla CONMEBOL:lla oli MM-kisoissa neljä paikkaa, sekä yksi jaettu paikka Oseanian liiton kanssa. Etelä-Amerikasta MM-kisoihin selviytyivät:
Etelä-Amerikan karsintojen viides Uruguay hävisi liittojen välisen karsinnan Australialle, eikä selviytynyt MM-kisoihin.


title: Noumandiez Doué

text: Noumandiez Doué (s. 29. syyskuuta 1970) on norsunluurannikkolainen jalkapallotuomari. Hän on ollut kansainvälisen jalkapalloliiton FIFA:n tuomarina vuodesta 2004 asti. Urallaan hän on tuominnut esim. nuorten MM-kisoja, seurojen MM-kisoja, Afrikan-mestaruuskisoja sekä vuoden 2011 Afrikan Mestarien liigan finaalin. Siviiliammatiltaan 175 senttimetriä pitkä Doué on farmaseutti. Hänen äidinkielensä on ranska. Doué valittiin vuonna 2011 Afrikan vuoden jalkapallotuomariksi. Hänet valittiin myös tuomitsemaan vuoden 2014 MM-kisoihin.


title: Rautateiden suojeluliike

text: Rautateiden suojeluliike (yksinkertaistetussa kiinassa: 保路运动; perinteisessä kiinassa: 保路運動; tunnettu myös nimellä "Rautatieoikeuksien suojeluliike") oli poliittinen protestiliike Kiinassa. Se syntyi vuonna 1911 myöhäisessä Qing-dynastiassa vastustamaan Qing-hallituksen suunnitelmaa kansallistaa paikalliset rautateitten kehitysprojektit ja siirtää omistus ulkomaalaisille pankeille. Liike oli keskittynyt Sichuanin provinssiin ja ilmaisi massan tyytymättömyyttä Qingin hallintoon, yllytti Qingin vastaisia ryhmiä ja edesauttoi Xinhai-vallankumouksen syntyä. Keisarillisten joukkojen liikekannallepano Hubein naapuriprovinssista liikkeen nujertamiseksi loi Wuhanissa vallankumouksellisille mahdollisuuden aloittaa Wuchangin kansannousu, joka puolestaan aloitti Qing-dynastian syrjäyttäneen vallankumouksen ja perusti Kiinan tasavallan.


title: Toyota (Aichi)

text: Toyota () on kaupunki Aichin prefektuurissa Chūbun alueella Honshūn saarella Japanissa. Se sijaitsee sisämaassa prefektuurin keskiosassa Nagoyan kaupungin itäpuolella. Kaupungissa on 422 305 asukasta (vuonna 2014), ja sen pinta-ala on 918,47 neliökilometriä. Toyota on valittu yhdeksi Japanin ydinkaupungeista.


title: Toyota (Aichi)

text: Toyotan kaupungin historia liittyy kiinteästi Toyotan, samannimisen autonvalmistajan historiaan. Paikkakunta tunnettiin alun perin nimellä "Koromo". Koromon kaupunki () perustettiin vuonna 1951, mutta sen nimi muutettiin Toyotaksi kaupungin suurimman työnantajan kunniaksi jo vuonna 1959. Toyota tunnetaan nykyäänkin ”autojen kaupunkina” ("kuruma no machi"), jossa sijaitsee Toyotan pääkonttori ja jonka tehdastyöläisistä 85 prosenttia eli lähes 90 000 henkeä työskentelee autojen valmistuksen parissa.


title: Toyota (Aichi)

text: Vuonna 2005 Toyotaan liitettiin laajoja alueita entisistä Higashikamon ja Nishikamon piirikunnista. Kuntaliitoksen myötä siitä tuli Aichin prefektuurin pinta-alaltaan suurin kaupunki, joka käsittää 17,8 prosenttia prefektuurin pinta-alasta.


title: Käskyvuori

text: Käskyvuori on korkea, selvästi ympäristöään korkeammalle nouseva kalliomuodostelma Pirkanmaan pohjoisosissa, Kihniön ja Kurikan rajalla.


title: Käskyvuori

text: Käskyvuoren huippu, 187,9 metriä merenpinnasta, on juuri ja juuri Kihniön kunnan puolella. Se on läheisen, Kurikan puolella sijaitsevan Käskylammen pintaa 45,2 metriä korkeammalla. Käskyvuoren pohjoisreuna on varsin jyrkkä: se putoaa vuoren laelta suolle yli 25 metriä noin 55 metrin matkalla. Käskyvuoren eteläpuolella on toinen korkea kalliomuodostelma, noin 180 metriä merenpinnasta.


title: Käskyvuori

text: Käskyvuoren laelle päättyy Kihniön Pyhäniemestä alkava 21 kilometrin maastoliikuntareitti. Vuoren laella on laavu ja noin 50 hengen taukopaikka tulisijoineen.


title: Daniel Rahimi

text: Johan Daniel Rahimi (; s. 28. huhtikuuta 1987 Uumaja, Ruotsi) on ruotsalais-iranilainen jääkiekkopuolustaja, joka pelaa SHL-joukkue Växjö Lakers HC:ssä. Hän toimii joukkueen varakapteenina.


title: Daniel Rahimi

text: Rahimi on IF Björklövenin kasvatti. Hän debytoi seuran miesten joukkueessa Ruotsin toiseksi korkeimmalla sarjatasolla HockeyAllsvenskanissa kaudella 2005–2006, jolloin Rahimi pelasi sarjassa kuusi ottelua. Vancouver Canucks varasi hänet kolmannella kierroksella 82. pelaajana . Varsinaisella tulokaskaudellaan 2006–2007 Rahimi teki 33 runkosarja- ja kymmenessä Kvalserien-ottelussa yhteensä kolme syöttöpistettä. Hän keräsi runkosarjassa myös 104 jäähyminuuttia, joilla Rahimi jakoi Björklövenin sisäisen jäähypörssin voiton Alexander Hellströmin kanssa. Allsvenskan-kautensa päätteeksi hän siirtyi loppukevääksi Vancouver Canucksin farmijoukkue Manitoba Mooseen, AHL:ään.


title: Daniel Rahimi

text: Kaudesta 2007–2008 Rahimi pelasi suurimman osan AHL:ää Moosessa, jossa tulokaskausi toi 41 runkosarjaottelussa tehot 3+2=5. Iso osa hänen kaudestaan eteni myös ECHL-joukkue Victoria Salmon Kingsissa. Kauden 2008–2009 Rahimi pelasi kokonaan Moosessa. Elokuussa 2009 Canucks kauppasi hänet ja Patrick Whiten San Jose Sharksiin vaihdossa Christian Ehrhoffiin ja Brad Lukowichiin. Rahimi ei kuitenkaan siirtynyt Sharksin organisaatioon, vaan palasi syyskuun loppupuolella takaisin kotimaahansa ja siirtyi Elitserien-joukkue Rögle BK:n riveihin. Hänen tulokaskautensa Ruotsin pääsarjatasolla toi 55 runkosarjaottelussa tehot 1+7=8 ja kymmenessä Kvalserien-ottelussa tehot 1+1=2. Röglen kausi päättyi lopulta pudotukseen seuraavaksi kaudeksi Allsvenskaniin.


title: Daniel Rahimi

text: Rahimi jatkoi kaudella 2010–2011 Elitserien-uraansa kaksivuotisella sopimuksella HV71:ssä, jonne hän siirtyi try-outin kautta. HV71-vuosiensa jälkeen Rahimi siirtyi kaudeksi 2012–2013 kaksivuotisella sopimuksella Linköpings HC:n joukkueeseen. Kaudella 2013–2014 hän nousi joukkueen varakapteeniksi. Kaudella 2014–2015 Rahimi teki Ruotsin pääsarjatason yhden kauden piste-ennätyksensä tehoilla 2+12=14 ja hän voitti Linköpingin sisäisen tehotilaston lukemalla +18. Kaudella 2015–2016 Rahimi voitti koko SHL:n jäähypörssin 84 minuutillaan. Määrä on vähiten 2000-luvulla, mitä liigan historiassa on tarvittu kärkisijaan.


title: Daniel Rahimi

text: Kaudeksi 2016–2017 Rahimi siirtyi vuoden mittaisella sopimuksella Sveitsin National League A:n HC Davosiin. Hän edusti joukkuetta kauden aikana myös seuran perinteisesti isännöimässä Spengler Cupissa. Kaudeksi 2017–2018 Rahimi palasi kotimaahansa ja siirtyi kolmivuotisella sopimuksella Växjö Lakers HC:hen. Hän nousi joukkueen varakapteeniksi.


title: Daniel Rahimi

text: Rahimi edusti Ruotsia MM-kilpailuissa vuosina 2014 ja 2015, joista ensimmäinen turnaus päättyi pronssiin. Rahimin turnaus päättyi kuitenkin jo toiseen otteluun hänen loukattuaan munuaisensa. Yhteensä Rahimi on pelannut 42 A-maaottelua tehopistein 1+8=9. Hän teki A-maajoukkuedebyyttinsä Euro Hockey Challengessa 20. huhtikuuta 2013 Krefeldissä Saksaa vastaan. Ensimmäisen ja toistaiseksi ainoan A-maajoukkuemaalinsa Rahimi teki Euro Hockey Challengessa 16. huhtikuuta 2014 Ängelholmissa Tanskaa vastaan.


title: Daniel Rahimi

text: Rahimi pelasi myös alle 20-vuotiaiden MM-kilpailuissa vuonna 2007. Yhteensä hän on pelannut 20 nuorten maaottelua.


title: Daniel Rahimi

text: Elite Prospects -sivuston Erik K. Pirin mukaan Rahimi on puolustava puolustaja, jonka vahvuuksiin kuuluu oman pään pelaaminen, fyysisyys, maalinedustapelaaminen, laukausten blokkaaminen ja liike.


title: Daniel Rahimi

text: Rahimin isä on iranilainen ja äiti ruotsalainen.


title: Lakeaharju

text: Lakeaharju on mäki Vimpelissä Etelä-Pohjanmaalla. Sen huippu on 175,1 metrin korkeudella merenpinnasta ja siten Vimpelin korkein kohta. Korkeuseroa pari kilometriä länteen sijaitsevan Lappajärven pintaan on noin 106 metriä.


title: Lakeaharju

text: Lakeaharjun itärinne on huomattavasti länsirinnettä loivempi: reilun kilometrin matkalla maasto laskee noin 35 metriä. Noin viisi kilometriä itään Lakeaharjun laelta sijaitsee toinen, noin 145 metriä korkea Puskalankallio. Tällä välillä maastonkorkeus on matalimmillaan hieman alle 100 metriä mpy.


title: Lakeaharju

text: Laskettelukeskus Lakeaharjulle avattiin virallisesti vuonna 1976.


title: Lakeaharju

text: Lakeaharjulla on vuodesta 2005 toiminut Ilmatieteen laitoksen säätutka.


title: Lakeaharju

text: Lakeaharjulla sijaitsee vuonna 2012 avattu tilausravintola Lakeavaara. Lakeavaaran vieressä on Lakiksen rinnekeskus ja Sport Center Lakis -ampumahiihtokeskus. Alueella on kattavat latuverkostot myös ampumahiihtokeskuksen ulkopuolella. Lakeaharjun alueen mökkikylässä on myös vuokrattavia mökkejä ja rinteen alaosassa on karavaanarialue.


title: Lakeaharju

text: Lakeaharjulla on Järviradion lähetin.


title: Jordan (yhtiö)

text: Jordan (Jordan AS) on norjalainen, vuonna 1837 perustettu, nykyisin erityisesti suuhygieniatuotteita valmistava perheyritys. Yhtiö valmistaa myös tarvikkeita siivoukseen (astianpesuharjoja, rättejä, käsineet, jne.) ja maalaamiseen (pensseleitä, rullia, raapimia jne.). Yritys kuuluu maailman kymmenen suurimman hammasharjavalmistajan joukkoon.


title: Jordan (yhtiö)

text: Yritys aloitti hammasharjojen valmistamisen vuonna 1927. Vuodesta 1960 lähtien tuotteita vietiin myös ulkomaille. Yrityksen päämarkkina-alue on Pohjoismaat, Britannia ja Hollanti. Nykyisin yhtiö kertoo valmistavansa vuosittain noin 10 miljoonaa hammasharjaa, joista 80 % menee vientiin. Vuonna 2003 hammasharjatuotanto siirrettiin Englantiin. Tuotantoa on laajennettu ja siirretty myös halvemman tuotannon maihin Aasiaan, esimerkiksi Intiaan, Kiinaan ja Malesiaan.


title: Jordan (yhtiö)

text: Vuonna 2004 yhtiön liikevaihto oli noin miljardi Norjan kruunua ja yhtiöllä oli palveluksessaan 900 henkeä, joista 185 työskenteli Norjassa.


title: Jordan (yhtiö)

text: Suomessa Jordanin tuotteita edustaa Cederroth.


title: Murderball

text: Murderball (televisioesityksessä myös "Murhapallo") on vuonna 2005 ensi-iltansa saanut yhdysvaltalainen dokumenttielokuva, jonka ovat ohjanneet Henry Alex Rubin ja  Dana Adam Shapiro. Elokuvan ovat tuottaneet Jeffrey V. Mandel ja Shapiro. Elokuva oli ehdolla parhaaksi dokumentiksi vuoden 2006 Oscar-gaalassa. Elokuva on voittanut lukuisia palkintoja ja ollut lisäksi useasti ehdolla.


title: Murderball

text: "Murderballin" keskiössä ovat halvaantuneet, pyörätuolirugbya pelaavat miehet. Elokuva kertoo Kanadan ja Yhdysvaltain maajoukkueiden kilpailuasetelmasta, joka huipentuu kohtaamiseen vuoden 2004 paralympialaisissa. Urheilulajin ohella elokuvassa käydään läpi pelaajien henkilöhistoriaa, vammautumistaan, seksuaalisuutta vammautumisen jälkeen ja heidän elämäänsä yleensä.


title: Murderball

text: "Murderball" on ollut ilmestyttyään arvostelumenestys. Rotten Tomatoes -sivuston arvosteluista 98 prosenttia on positiivisia.


title: Pässilänvuori

text:
Pässilänvuori on kolmesta erillisestä mäestä koostuva muodostelma aivan Ilmajoen kunnan länsikolkassa. Korkein kohta on "Iso-Pässilä", joka kohoaa 160,7 metriä merenpinnan yläpuolelle. Sen länsipuolella on "Vanha-Pässilä" ja pohjoispuolella "Pikku-Pässilä".
Vuori on muinaista rantaviivaa ja sen rinteillä on havaittavissa entisen rantakivikon irtolohkareita. Vuoren luoteispuolella on Natura-alueisiin kuuluva Pässilänvuoren-Äijänpellon lehtoalue.


title: Mirjam Tally

text: Mirjam Tally (s. 1976) on virolainen säveltäjä. Hän on asunut vuodesta 2006 Gotlannilla, Ruotsissa. Hän valmistui vuonna 2000 Viron musiikkiakatemiasta, jossa häntä opetti Lepo Sumera. Tallyn varhaiset teokset ovat pääasiassa kamarimusiikkia ja elektronista musiikkia. Myöhemmin orkesterimusiikin merkitys hänen tuotannossaan on kasvanut. Lisäksi hän on elokuvamusiikin säveltäjä. Hän on saanut kansainvälistä tunnustusta teoksellaan "Turbulence" (2006) sähkökitaralle ja orkesterille.


title: Mirjam Tally

text: Tallyn musiikkia on esitetty yli 20:ssä eri maassa.


title: Musta sade

text: Musta sade () on vuonna 1989 ensi-iltansa saanut yhdysvaltalainen toimintatrilleri, jonka on ohjannut Ridley Scott. Elokuvan pääosissa esiintyvät Michael Douglas, Andy García, Ken Takakura, Kate Capshaw ja Yusaku Matsuda.


title: Musta sade

text: Elokuva kertoo kahdesta newyorkilaisesta poliisista, Nick Conklinista ja Charlie Vincentistä, jotka pidättävät Yakuzan jäsenen ja joutuvat kuljettamaan tämän takaisin Japaniin. Rikollinen pakenee, ja poliisikaksikko ajautuu syvälle Japanin alamaailmaan.


title: Musta sade

text: Elokuvan kuvaukset alkoivat marraskuussa 1988 ja päättyivät maaliskuussa 1989.


title: Musta sade

text: Jackie Chania pyydettiin koreografioimaan toimintakohtauksia ja esittämään vastustajaa pienessä sivuroolissa, mutta näyttelijä päätti, ettei elokuva sopinut hänen tyyliinsä. Yusaku Matsuda kärsi virtsarakon syövästä ja menehtyi pian elokuvan valmistuttua. Ohjaaja Ridley Scott omisti elokuvan Matsudan muistolle.


title: Musta sade

text: "Musta sade" tuotti Pohjois-Amerikassa avausviikonloppunaan 9,6 miljoonaa dollaria ja sittemmin 46,2 miljoonaa. Ulkomaiset tuotot olivat yhteensä 88 miljoonaa dollaria, ja kokonaistuotto on 134 212 055 dollaria.


title: Musta sade

text: Elokuva sai Oscar-ehdokkuudet Parhaasta äänityksestä ja Parhaista äänitehosteista.


title: Musta sade

text: Rotten Tomatoes -sivustolla elokuvalla on 21 arvosteluun perustuva 52 prosentin rotten-arvosana.


title: Malesian islamilaisen taiteen museo

text: Malesian islamilaisen taiteen museo () on joulukuussa 1998 Kuala Lumpurissa, Malesiassa perustettu taidemuseo, joka on Kaakkois-Aasian suurin islamilaisen taiteen museo. Siellä on yli 7 000 artefaktia ja kirjasto. Esineiden koko vaihtelee pienistä koruista yhteen maailman suurimmista Masjid al-Haramin malleista. Museo ei ole keskittynyt vain arabimaiden ja Iranin taiteeseen, vaan se painottaa varsinkin Kiinaa, Intiaa ja Kaakkois-Aasian aluetta. Museon yhteydessä toimii lähi-itäläistyyppinen ravintola.


title: Rauman museo

text: Rauman museo on vuonna 1891 perustettu kulttuurihistoriallinen museo, jota ylläpitää Rauman kaupunki. Rauman museon kohteissa esitellään kaupungin historiaa, erityisesti Vanhan Rauman monisatavuotista historiaa sekä asumista ja elämistä Unescon maailmanperintöalueella. Rauman museon yli 120-vuotisen toimintansa aikana keskittynyt Rauman alueen historiaan ja museon kokoelmissa on runsaasti esineitä ja erilaista arkistomateriaalia. Vanhimmat esineet ovat peräisin keskiajalta. Rauman museon erityinen oma erikoisala on raumalainen pitsinnypläys. Nypläys on edelleen elävä, Raumalle ominainen perinteinen käsityötaito ja harrastus. Rauman museo on erikoistunut myös kulttuuriperintöön ja toimii aktiivisesti Rauman kahden maailmanperintökohteen (Vanha Rauma ja Sammallahdenmäen pronssikautinen hautaröykkiöalue) hoidossa.


title: Rauman museo

text: Museon vanhin näyttelytila sijaitsee Rauman raatihuoneella, jonka yläkerrassa näyttelytoiminta aloitettiin vuonna 1902. Myöhemmin 1930-luvulla museo sai käyttöönsä koko raatihuoneen. Nykyään siellä on esillä Rauman kaupungin historiaan sekä pitsinnypläykseen liittyvää esineistöä. Museon yläkerran tiloissa on vaihtuvaa näyttelytoimintaa. Rakennuksessa on myös museokauppa.


title: Rauman museo

text: Rauman museon hallintaan kuuluvat Raatihuoneen lisäksi Vanhassa Raumassa sijaitsevat kotimuseot Marela ja Kirstin talo sekä vanhan kaupunkialueen ulkopuolella sijaitseva Savenvalajan verstas . Museon toimistotilat ovat Kauppakadulla Marelan kotimuseon yhteydessä.